KORONA USPORILA MIGRANTE NA PUTU KA EUROPI | Hayat.ba\nKORONA USPORILA MIGRANTE NA PUTU KA EUROPI\nKorona kriza usporila je migrantski talas za koji su sve relevantne organizacije i institucije u BiH i EU predviđale da bi mogao krenuti na proljeće, prije nego što je izbila pandemija.\nNaime, i Ministarstvo sigurnosti BiH i Evropska agencija za granice i obalsku zaštitu EU Frontex vide smanjen broj migranata na putu ka Evropi s prostora Afrike i Bliskog istoka, iako u Frontexu upozoravaju da je rano za precizne analize.\nU Frontexu kažu da migrantska situacija zavisi od rute, ali oni upozoravaju da je još rano za preciznije podatke, koji će, kako su rekli “Nezavisnim”, biti uskoro dostupni na njihovoj internet stranici za period od početka pandemije u Evropi.\nU posljednjih nekoliko sedmica detektovali smo manje ilegalnih prelazaka granice na zapadnoj i centralnoj mediteranskoj ruti. Još je rano za detaljnu procjenu dugoročnih kretanja zbog toga što bi brojevi mogli zavisiti i od drugih faktora, poput vremena – kažu oni.\nŠto se tiče istočnog Mediterana, upozoravaju da su u tom dijelu na djelu “i neki drugi faktori”, ne precizirajući na šta tačno misle, ali se može pretpostaviti da se ovaj dio odnosi na situaciju na tursko-grčkoj granici i činjenicu da se značajan broj migranata koje je Redžep Tajip Erdoan, turski predsjednik, pustio da uđu u Grčku, i dalje nalazi u toj evropskoj zemlji.\nO tom problemu nešto otvorenije govore u Ministarstvu sigurnosti BiH. Kako stoji u dopisu koji su uputili “Nezavisnim”, registrovano je 100.000 migranata koji se nalaze u kampovima u Grčkoj, a za koje se procjenjuje, kako su rekli, da će barem dio krenuti i rutom preko BiH.\nPrema procjeni, ruta će se ponovo aktuelizovati s ukidanjem ograničenja kretanja i drugih mjera preduzetih radi prevencije kovida-19, te će migranti nastaviti svoj put prema Evropi. Prema procjenama, u kampovima u Srbiji ima oko 7.500 migranata – rekli su nam oni te precizirali da se u ovom trenutku u smještajnim kapacitetima kojima raspolaže BiH trenutno nalazi više od 6.300 migranata.\nŠto se tiče zdravstvenog stanja migranata koji se nalaze u BiH, ističu da se, uz bh. institucije, o njihovom zdravlju brine Međunarodna organizacija za migracije u saradnji sa Danskim vijećem za izbjeglice.\nZajedno sa drugim partnerima, lokalnim domovima zdravlja, vodi se briga o zdravstvenom stanju migranata. U skladu sa preporukama Svjetske zdravstvene organizacije preduzimaju se sve neophodne mjere u pogledu prevencije virusa korona, pojačane higijenske mjere, te se koristi potrebna zaštitna oprema. Svi novopridošli migranti smještaju se u dio kampova koji se koristi kao karantin te se prati njihovo zdravstveno stanje. Možemo reći da do ovoga trenutka niti u jednom prihvatnom centru nema potvrđenih slučajeva virusa korona – naglasili su oni.\nAfrički institut za bezbjednosne studije, u studiji koja je objavljena u ponedjeljak, ističe da manje ilegalnih migranata iz Afrike u Evropi znači ujedno veći bezbjednosni rizik za afričke zemlje u kojima se oni nalaze, te su identifikovali pet ključnih problema koji se pojavljuju.\nOni se odnose na otežane životne uslove za te ljude, povećan rizik od regionalne destabilizacije u Africi, jačanje krijumčarskih mreža, povećano kršenje ljudskih prava migranata i urušavanje državnih institucija.\nIndustrija krijumčara prilagodila se novim okolnostima. Sudanski krijumčari zamijenili su nigerijske, a uz to su pronašli i nove rute kroz Čad i Sudan. Ovo je dovelo do pojačanog kršenja ljudskih prava migranata zbog promjene evropskog pristupa koji sve više problem migranata posmatra kao bezbjednosno pitanje – naglasili su u ovoj studiji.


Milan Lukić - Blic Online\nŽalbeni sud u Parizu odlučio da Šušnjar bude izručen BiH\nFrancuska će izručiti Bosni i Hercegovini Radomira Šušnjara, pripadnika paravojnih srpskih snaga, osumnjičenog za ratne zločine nad bošnjačkim civilima na području Višegrada tokom 1992. godine, potvrđeno je iz Tužilaštva BiH.\nOdbačen zahtev Milana Lukića za razmatranje presude\nŽalbeno vijeće Haškog tribunala odbacilo je zahtjev Milana Lukića, koji je osuđen na doživotnu robiju za zločine nad Bošnjacima u Višegradu, da sud razmotri presudu u njegovom slučaju.\nMilan Lukić osuđen na devet godina zatvora\nKantonalni sud u Bihaću osudio je Milana Lukića na devet godina zatvora za zločine počinjene u Ključu.\nOdbijen zahtev Milana Lukića da kaznu izdržava u Hagu\nTužilaštvo Haškog tribunala odbacilo je zahtev Milana Lukića za premeštaj iz Estonije i izdržavanje kazne u Hagu, saopšteno je iz Tribunala.\nOdloženo izručenje osumnjičenog za ubistva u Višegradu 1992.\nVeće žalbenog suda u Parizu juče nije donijelo odluku o izručenju Bosni i Hercegovini Radomira Šušnjara, osumnjičenog da je učestvovao u ubistvima civila u Višegradu 1992. godine, zbog neispunjenih uslova vlasti BiH.\nVELIKA AKCIJA Uhapšeno 15 osoba zbog ratnih zločina u Štrpcima, među njima i brat Milana Lukića\nPet osoba uhapšeno je u Srbiji, i još 10 u Bosni i Hercegovini, zbog ratnog zločina u Štrpcima 1993, kada su srpske paravojne jedinice, pod komandom Milana Lukića, zaustavile voz na relaciji Beograd-Bar, i oteli 20 putnika. Svi putnici su pretučeni, pokradeni i na kraju ubijeni. Najmlađa žrtva je imala 16 godina.\nFrancuzi isporučuju Bosni vođu "osvetnika"?\nApelacioni sud u Parizu odlučiće početkom januara da li će isporučiti Srbina iz Bosne Radomira Šušnjara zvanog Lalco, koga BiH potražuje zbog ratnih zločina počinjenih prema muslimanskim civilima u Višegradu 1992. Šušnjar je bio pripadnik paravojne formacije "Osvetnici", koju je predvodio Milan Lukić.\nČlan Gradskog veća Smedereva pretio novinarima na Fejsbuku\nUdruženje novinara Srbije (UNS) zatražilo je danas od policije i Osnovnog tužilaštva u Smederevu da hitno istraže navode četvoro smederevskih novinara o pretnjama koje je član Gradskog veća Smedereva Milan Lukić ostavio na društvenoj mreži "Fejsbuk".\nBEOGRAD - Na današnji dan 1993. godine, iz putničkog voza koji je iz Beograda išao za Bar, grupa koju je predvodio Milan Lukić izvela je 19 putnika i nešto kasnije ih ubila kod Višegradske banje.\nMilan Lukić prebačen u Estoniju gde izdržava kaznu\nMilan Lukić, koga je Haški tribunal osudio na doživotnu kaznu zatvora za ratne zločine počinjene u Višegradu, prebačen je u Estoniju na izdržavanje kazne.\nSrpski policajci učestvovali u otmici putnika voza u Štrpcu\nU otmici i ubistvu putnika voza u Štrpcima učestvovala su i trojica srpskih policajaca, saznaje "Blic".\nTužioci i policajci iz Srbije saslušali Lukića u Hagu\nZamenici tužioca za ratne zločine Mioljub Vitorović i Bruno Vekarić, zajedno sa pripadnicima Službe za otkrivanje ratnih zločina (SORZ) MUP-a Srbije, saslušali su tokom prethodna dva dana u Haškom tribunalu osuđenika Milana Lukića.\nSrpski tužioci saslusali Milana Lukića u Haškom tribunalu\nZamenici srpskog tužioca za ratne zločine saslušali su vođu paravojne formacije "Osvetnici" Milana Lukića u Haškom Tribunalu, saopštilo je danas to tužilaštvo. Saslušanje Lukića, koji je u Hagu osuđen na doživotnu kaznu zatvora zbog ratnih zločina u Višegradu, obavili su zamenici tužioca Bruno Vekarić i Mioljub Vitorović u skladu sa pravilima postupka tog suda.\nTribunal potvrdio doživotnu kaznu Milanu Lukiću\nŽalbeno veće Haškog tribunala danas je potvrdilo prvostepeno izrečenu doživotnu zatvorsku kaznu bosanskom Srbinu Milanu Lukiću zbog zločina protiv čovečnosti nad Muslimanima u Višegradu,1992-94, uključujući i spaljivanje više od 100 živih civila u dve višegradske kuće.\nSutra pravosnažna presuda Milanu Lukiću\nHaški tribunal izreći će sutra pravosnažnu presudu bosanskom Srbinu Milanu Lukiću, koga je posle prvostepenog postupka osudio na doživotni zatvor zbog zločina nad Muslimanima u Višegradu 1992-94.\nSuđenje Hadžiću, Mladiću i Karadžiću, sutra presuda Lukićima\nU Hagu se danas nastavlja suđenje Goranu Hadžiću, Ratku Mladiću i Radovanu Karadžiću, a u utorak će Žalbeno veće Tribunala izreći konačnu presudu Milanu i Sredoju Lukiću za zločine počinjene nad muslimanima u Višegradu od 1992. do 1994. godine.\nU utorak konačna presuda Milanu i Sredoju Lukiću\nŽalbeno veće Haškog tribunala izreći će u utorak, 4. decembra, konačnu presudu Milanu i Sredoju Lukiću za zločine počinjene nad muslimanima u Višegradu od 1992. do 1994.\nSmederevski političar džipom usmrtio seljaka na traktoru\nU teškoj saobraćajnoj nesreći koja se u nedelju u ranim popodnevnim satima dogodila na ulazu u selo Mihajlovac kod Smedereva poginuo je D. N. (66) iz tog sela.\nHag: Potvrđena presuda za podmićivanje svedoka\nŽalbeno veće Haškog tribunala potvrdilo je danas presudu Jeleni Rašić, bivšoj referentkinji u timu odbrane Milana Lukića, koja je 7. februara osuđena na 12 meseci zatvora zbog podmićivanja svedoka, koje je okvalifikovano kao nepoštovanje suda.\nPresuda Milanu i Sredoju Lukiću 4. decembra\nHaški tribunal izreći će 4. decembra pravosnažnu presudu bosanskom Srbinu Milanu Lukiću, koga je posle prvostepenog postupka osudio na doživotni zatvor zbog zločina nad Muslimanima u Višegradu 1992, saopšteno je večeras u Hagu.\nDanas 19 godina od zločina u Štrpcima\nPolaganjem venaca na spomenik stradalima danas je obeleženo 19 godina od zločina u Štrpcima, kada su pripadnici paravojne formacije “Osvetnici” iz voza oteli 18 Bošnjaka i jednog Hrvata i potom ih likvidirali, a srpsko Tužilaštvo za ratne zločine tim povodom najavljuje nastavak istrage.\nHaški tribunal osudio Jelenu Rašić na godinu dana zatvora\nHaški tribunal osudio je danas Jelenu Rašić na godinu dana zatvora zbog toga što je obezbedila lažna svedočenja u procesu protiv Milana Lukića, koji je zbog zločina u Bosni i Hercegovini prvostepenom presudom osuđen na doživotni zatvor.


Huawei operativni sistem brži od Androida i Applea? - Trebevic.net\nOperativni sistem HongmengOS, koga razvija kompanija Huawei, biće brži od Androida i imaće mnogo rasprostranjeniju primjenu.\nOsim pametnih telefona, moći će da se koristi i u ruterima, mrežnim svičevima, tabletima, računarima, pa čak i u data centrima.\nTo je u intervjuu za francuski magazin Le Point izjavio izvršni direktor i osnivač kompanije Huawei Ren Zengfei.\nOn je istakao i da će HongmengOS biti brži i od Apple MacOS-a, odnosno da će imati manje od pet milisekundi kašnjenje u procesiranju.\nI pored toga što su SAD ublažile zabranu Huaweiju, kinski gigant ne odustaje od razvoja svog Hongmeng operativnog sistema, ostakao je Zengfei.\nA s obzirom na to da će moći da se koristi na različitim uređajima, HongmengOS dosta podsjeća na Google FuchsiaOS.


Američko-kineski trgovinski rat može da iznedri dva nezavisna tehnološka svijeta - BIGportal.ba\nJuli 2, 2019 Juli 2, 2019 076\nBoston Consulting Group, globalna consulting kompanija, iznijela je mišljenje da trgovinski rat koji se trenutno odvija između Kine i SAD-a, može da ostavi velike posljedice na tehnološkom planu.\nIako se pokazuju slabi znaci „pomirenja“ između ove dve velesile, glavni problem ostaje na polju visoko-tehnološke industrije. Već sada se vidi veoma jasno da se kineske i američke tehnološke kompanije sukobljavaju u Indiji, Evropi i u Latinskoj Americi. Drugim rečima, gotovo ceo svet je već sada poprište ove „bitke“.\nTehnološka dominacija je tema oko koje ni jedna od ove dve države ne želi da odustane i ako se nastavi ovakav razvoj događaja može se desiti da će to u budućnosti dovesti do razvoja dva potpuno nezavisna tehnološka ekosistema.\nTakva podela mogla bi da (u teoriji) utiče i na globalne tehnologije kao što je Internet, jer bi se stvorile paralelne institucije, pa čak i regulacije koje se zasnivaju na različitim pravilima. U tom kontekstu, analitičari iz BCG-a smatraju u šali da bi Internet mogao da promeni ime u „Splinternet“.\nUkoliko dođe do razvitka dva nezavisna tehnološka pravca, trenutno stanje je takvo da Kina teško može da se nada „pobedi“, bar u narednih godina. Iako u Kini postoje globalni tehnološki giganti kao što je Huawei, najveći procenat tehnološkog tržišta ipak drže kompanije sa zapada (većinom iz SAD-a). Kineske kompanije se šire na ostatak sveta, ali taj napredak u ovom trenutku nije dovoljan za tehnološku dominaciju.\nPao “pljačkaš vijeka”: Po njemu su snimili film, u zatvoru dobio 20 ponuda za brak


IT Gimnazija - Najuspešnija privatna gimnazija "Antoni MP Barili"\nSavremeni tokovi u svim privrednim i naučnim oblastima zahtevaju sve veću primenu računara, multidisciplinarno obrazovanje i timski rad. Nastavni plan i program za odeljenje učenika sa posebnim sposobnostima za računarstvo i informatiku realizuje se po najvišim standardima, po uzoru na već oformljene privatne škole u IT sektoru, a uz korišćenje savremenih tehnologija i dobro obučenog kadra.\nSvim učenicima obezbeđen je mentorski rad, prilikom kog se koriste sva dostupna sredstva moderne komunikacije.\nKombinujemo savremene tehnologije ali ne zanemarujemo pedagoški uticaj struke. Svi naši profesori obučavaju se u informativnim kompetencijama kako bi svojim profesionalnim znanjem produbili istraživanja učenika u procesu učenja, a gradivo modulirano povezivali u cilju socijalne i informativne pismenosti.\nNaša IT gimnazija uvodi učenike u svet računarstva i informatike putem nastave koja se odvija u kabinetu opremljenom savremenom vrhunskom računarskom opremom koja je u potpunosti prilagođena potrebama učenika.\nPolaznicima naše IT gimnazije nudimo brzo i lako savladavanje raznih programa kao što su rad sa grafičkim softverima, kreiranje aplikacija, izradu web sajtova i sl., uz posebnu pogodnost učenja većeg broja časova engleskog jezika.\nPlaniramo da učenike povežemo sa privrednim subjektima kako bi stekli više praktičnog znanja i razvili kreativne i radne sposobnosti. Kako naši učenici nastavljaju školovanje na fakultetima u zemlji i inostranstvu, ovim smerom im omogućavamo uspešan nastavak školovanja u okviru izabranih elitnih državnih i prestižnih inostranih vaspitno-obrazovnih ustanova. U dosadašnjem školovanju naši učenici se uspešno upisuju na fakultete IT i FON-a.\nObezbeđena je i praksa u eminentnim IT centrima kao i mogućnost paralelnog pohađanja Filološke gimnazije čime se kompetencije iz obe oblasti (jezičke i informacione) podižu na jedan viši nivo što učenicima omogućava lakše i brže praćenje savremenih trendova u obrazovanju.\nUčenike osposobljavamo za samostalno upravljanje procesom učenja i uspešno prevazilaženje teškoća sa kojim se susreću tokom obrazovnog procesa. Podstičemo ih da izgrade zdrave životne stilove i obučavamo kako da svoje ideje pretoče u akciju. Učenici se osnažuju da sarađuju i timski rade na rešavanju različitih problema i da kompetentno i kritički koriste informacione tehnologije.\nRazvijamo im svest o značaju upotrebe računara i društvenih mreža bez zloupoptrebe i preterivanja kao i svest o tome kako nauka i tehnologija oblikuju život u savremenom društvu. Koristeći znanja i veštine iz različitih predmeta probleme rešavaju konstruktivno, promišljeno i kreativno.\nkompetenciju za učenje kojom je učenik u stanju da organizuje učenje, samostalno ili u grupi, na efikasan način i u skladu sa sopstvenim potrebama;\nsticanje znanja, ovladavanje veštinama i formiranje vrednosnih stavova koji doprinose razvoju informatičke pismenosti neophodne za dalje školovanje, život i rad u savremenom društvu;\nkompetenciju za rešavanje problema, odnosno, spremnost učenika da se angažuje i konstruktivno i promišljeno doprinese rešavanju problema sa kojima se suočava zajednica kojoj pripada;\nunapređivanje jezičke, umetničke, kulturne, naučne, tehničke i matematičke pismenosti, što je neophodno za nastavak obrazovanja i profesionalni razvoj;\npodrška razvoju međupredmetnih kompetencij koje obezbeđuju učenicima uspešno snalaženje u svakodnevnom životu i radu;\nkompetenciju komunikacije na srpskom (ili maternjem) jeziku na primeren, konstruktivan i kreativan način;\ninformatičku kompetenciju u vidu kompetentnog i kritičkog korišćenja tehnologije informacionog društva u raznovrsnim situacijama;\nmatematičku kompetencija kojom učenik može da identifikuje i razume ulogu koju matematika ima u savremenom životu i aktivno, konstruktivno i kritički učestvuje u životu zajednice i doprinosi njenom razvoju;\nkompetenciju za odgovoran odnos prema zdravlju; čenik je svestan kratkoročnih i dugoročnih, posledica ponašanja koje ugrožava fizičko i mentalno zdravlje osobe, ima izgrađene zdrave životne stilove i spreman je da se ponaša u skladu sa njima;\nnaučno-tehnološku kompetenciju kojom učenik razume, koristi i primenjuje znanje i naučne metode;\nkompetenciju za upravljanje sopstvenim ponašanjem i spremnost za akciju;\nsocijalnu kompetenciju (saradnja, timski rad) zahvaljujući kojoj čenik ume da sarađuje i timski radi na rešavanju različitih problema koji su od značaja za njega i širu društvenu zajednicu;\ngrađansku kompetenciju za život u demokratskom društvu odnosno, spremanost da aktivno i konstruktivno učestvuje u različitim sferama društvenog života;\nkompetenciju za održivi razvoj u vidu spremanosti da se aktivno i konstruktivno učestvuje u različitim sferama društvenog života;\nkulturnu kompetenciju- razumevanje značaja koji kultura ima za razvoj i prosperitet pojedinca i društva;


AIESEC Niš Vas poziva da prisustvujete predstavljanju programa Global IT - Automatika.rs\nNaslovna Dešavanja Konferencije AIESEC Niš Vas poziva da prisustvujete predstavljanju programa Global IT\nAIESEC Niš poziva studente koji žele da steknu praktično iskustvo iz oblasti informacionih tehnologija, da posete prezentaciju pod nazivom “Global IT”. Stručnjaci svakodnevno pomeraju granice u IT sektoru. Njihovo znanje postalo je neophodan resurs za uspešno poslovanje bilo koje kompanije.\nMeđutim, kako bi postali lideri u IT sektoru, pored znanja koje stičete na fakultetu, potrebno je praktično iskustvo. To iskustvo, nudi vam AIESEC kroz svoj program internacionalnih stručnih praksi.\nOvaj program dostupan je za studente završnih godina tehničkih fakulteta na Univerzitetu u Nišu. Radom u nekoj od inostranih kompanija, ovi studenti imaće priliku da svoje stručno znanje usavršavaju u direktnom kontaktu sa inostranim stručnjacima iz oblasti IT-a. Pored neminovnog radnog iskustva i sticanja novih poznanstava, osobe koje iskoriste ovu mogućnost nesumnjivo mogu postati lideri u svojoj profesiji.\nViše informacija o samom programu interenacionalnih IT stručnih praksi možete saznati 14. oktobra na Elektronskom fakultetu u okviru prezentacije pod nazivom „Global IT“, sa početkom od 19 časova.\nAIESEC je globalna mreža studenata koja razvija liderski potencijal mladih i pozitivno utiče na društvo. Prisustvom u 124 zemalja, AIESEC predstavlja najveću organizaciju vođenu od strane studenata. Svojim programima internacionalnih praksi i organizacijom edukativnih i društveno odgovornih projekata, AIESEC pruža mladima jedinstvenu mogućnost za lični i profesionalni razvoj.\nZakoračite u bolju budućnost sticanjem radnog iskustva.\nPrethodni tekstMašinski inženjer, Soko Inženjering d.o.o. – Beograd\nSledeći tekstTehnička konferencija sa više paralelnih sesija za inženjere, naučnike i predavače – NIDays 2013\nDanas se obeležava Dan nauke – 160 godina od rođenja Nikole Tesle\nABB učestvovao na Prvoj srpsko-nordijskoj rudarskoj akademiji\nDoorBot – Pametna vrata koja obezbeđuju mir u kući! [VIDEO]\nSAE Institut iz Beograda na listi 100 najboljih u svetu\nPridružite se najprestižnijem NI događaju – NIDays 2014 Konferencija


Pandžini Zmajevi bili na korak do četvrtfinala: Australija - BiH 75:72\nPandžini Zmajevi bili na korak do četvrtfinala: Australija – BiH 75:72\nIzabranici Josipa Pandže u meču za ulazak u četvrtfinale SP u španskoj Zaragozi, izgubili su od reprezentacije Australije rezultatom 75:72.\nU utakmici koja je za obje ekipe bila jako važna, svi prisutni ali i gledaoci pored malih ekrana uživali su borbenoj i predanoj igri mladih košarkaša.\nKošarkaška U-17 reprezentacija Bosne i Hercegovine bila je na korak od ispunjenja zacrtanog cilja. Naime, uoči odlaska na Svjetsko prvenstvo koje se održava u španskoj Zaragozi, selektor Josip Pandža kazao je kako za početak želi izboriti četvrtfinale, ali to se na žalost svih ljubitelja košarke u BiH nije desilo.\nPodsjetimo, BiH je u grupnoj fazi pobijedila Dominikansku Republiku i Južnu Koreju, a poražena je od pobjednika grupe Francuske.\nBilo kako bilo, svi trebamo biti ponosni na naše momke i odati im počast i poštovanje za sve što su do sada uradili za BiH.


UDS: Vulin ne sme da ostane ministar jer ponižava državu i građane | Autonomija\n"Vrhunska zloupotreba javnog novca u lične i partijske svrhe"\nKoalicija Ujedinjena demokratska Srbija (UDS) zatražila je danas od predsednice Vlade Srbije Ane Brnabić da u najkraćem roku republičkom parlamentu podnese zahtev za razrešenje ministra odbrane Aleksandra Vulina zbog raspisivanja javne nabavke za ispitivanje svog rejtinga u vanrednom stanju.\n„Aleksandar Vulin je jedan od simbola bahatosti ove vlasti. Trošenje javnih sredstava na ‘umivanje’ lika i dela ministra u jeku pandemije virusa kovid-19 i vanrednog stanja je vrhunska zloupotreba javnog novca u lične i partijske svrhe“, ocenio je UDS.\nTa koalicija je navela da je Ministarstvo odbrane svake godine dobijalo sve veća budžetska sredstva i optužilo Vulina da se tim sredstvima služi za podizanja sopstvenog rejtinga, „u maniru nekadašnjeg portparola Mirjane Marković“.\n„Sramotno je i ponižavajuće prema građanima da vojska oprema centre za obolele od virusa kovid-19 jastucima i presvlakom iz rezervi bivše JNA, iako je proteklih godina imala na raspolaganju više od 300 miliona evra dodatnog novca iz budžeta. Vulin ne sme ostati ministar, jer svojim ponašanjem ponižava građane, državu i njene institucije“, naveo je UDS.


Pratite Bundesligu uz pomoć vašeg TAG Heuer connected sata\nNajvažnija sporedna stvar za muškarce-fudbal, od sada može biti dostupna svim vlasnicima nedavno lansiranog sata čuvenog švajcarskog proizvođača TAG Heuer, modela TAG Heuer Connected. Zahvaljujući ovom tehnološkom čudu sada možete pratiti čuvenu nemačku Bundesligu.\nNedavno predstavljeni luksuzni sat čuvene švajcarske časovničarske kompanije Tag Heuer, obznanio je partnerstvo sa partnerima Intel Corporation i Google kroz aplikaciju Bundesliga.\nOva aplikacija, koja je specijalno razvijena za smart telephone, može se koristiti na modelu sata Tag Heuer Connected sve do kraja sezone najpopularnije nemačke lige fudbala - Bundeslige.\nOvo čudo od aplikacije pruža mogućnost svim pasioniranim ljubiteljima fudbala, bilo da se nalaze na nekom važnom sastanku ili u poseti prijateljima, da u svakom momentu na diskretan način saznaju rezultat željene utakmice bez gledanja u mobilni telefon.\nZahvaljujući jedinstvenom i intuitivnom načinu predstavljanja informacija, korisnici Tag Heuer Connected sata mogu pratiti najvažnije rezultate Bundeslige kroz tri interaktivna odeljka koji se nalaze u hronografskim sekcijama sata, a locirani su na pozicijama 12, 9 i 6 sati. Ovaj ergonomski ekran razumljivo pruža informacije jasno, omogućavajući nosiocu sata da ostane fokusiran na suštinu, a što je najvažnije, estetika samog sata TAG Heuer nije nimalo narušena.\nBrojne funkcije u okviru Bundesliga aplikacije su specijalno optimizovane za Tag Heuer Connected sat, uključujući i mogućnost prikazivanja live rezultata same utakmice. Korisnici mogu izabrati omiljene timove za koje žele da primaju direktne informacije live prenosa. Korisnicima će potom biti prikazani najznačajniji događaji meča u okviru hronografa. Ukoliko korisnik dodirne željenu utakmicu ili rezultat u jednom od tri hronografska okvira, on se automatski preusmerava na opciju “uživo” koja prikazuje trenutni rezultat, preostalo vreme i najnovije događaje sa odabrane utakmice.\nPoseban kuriozitet je i to, što je korisnik u mogućnosti da vidi sve utakmice koje će biti prikazane pri pokretanju aplikacije, kao i detalje poput toga kada je sudija svirao faul, informcije o svakom žutom ili crvenom kartonu... Kada nema utakmice, postoji prikazano odbrojavanje do sledećeg meča omiljenog tima u okviru Bundeslige.


FESTIVAL NAUKE 29.11 - 02.12.2018 Sajam » AdriaFest\nFESTIVAL NAUKE 29.11 – 02.12.2018 Sajam\n29.Nov.2018 - 02.Dec.2018\n12. Festival nauke održaće se od 29. novembra do 2. decembra na Beogradskom sajmu, vodeći posetioce uz niz postavki, eksperimenata, šou programa, radionica i najnovijih naučnih trendova koje će u Beograd ove jeseni doneti naučnici iz celog sveta.\nNajveći naučni festival u Jugoistočnoj Evropi pod sloganom „Zemlja budućnosti“ ove godine ima cilj da preispita budućnost naše planete, ali i ponudi naučna, ekološka i održiva rešenja za generacije pred nama.\nPosetioci će imati priliku da vide najnovije tehnologije, saznaće kakvim ćemo brodovima ploviti u budućnosti, naučiće nešto više o energiji i otkriti kako uz malo truda mogu da sačuvaju vitalne elemente prirode kao što su voda, biljni i životinjski svet. Kretaćemo se koracima šumskih životinja, provoditi vreme u divljini, posetićemo svemirske stanice i stići čak do međuzvezdanih prostora. Radićemo sa posetiocima na njihovim veštinama, bilo da su u pitanju izazovi u veslanju ili psihološka poigravanja, ispitaćemo zagonetne vulkane unutar nas samih i otkriti kako je moguće spasiti život u nekoliko poteza. Sve posetioce očekuje i bogat međunarodni program, u okviru koga stižu gosti iz SAD, Španije, Poljske, Češke, Francuske, Austrije i Estonije.\nCENE KARATA – INFO\nFestivalske karte, po ceni od 500 dinara, mogu se kupiti na Eventim prodajnim mestima u celoj Srbiji, a tokom trajanja manifestacije, pored pomenutih prodajnih mesta, karte će moći da se kupe i na samoj lokaciji – Beogradskom sajmu.\nFestivalska karta važi za jedan festivalski dan u halama 3, 3A, kao i za halu 5, u kojoj je smeštena eksplozivna Naučno-fantastična bina.\nDeca do 5 godina starosti, uz pratnju roditelja ili staratelja, ne plaćaju ulaz. Prva tri dana Festivala nauke, četvrtak, petak i subota namenjeni su prvenstveno za školske posete, dok je nedelja porodični dan.


Francuska traži sastanak SB UN zbog napada u Siriji - Sputnjik Srbija\n18:37 28 Mart 2020\n19:45 08.04.2018 (osveženo 19:48 08.04.2018) Preuzmite kraći link\nPariz snažno osuđuje primenu hemijskog oružjau Istočnoj Guti i poziva da se hitno sazove Savet bezbednosti UN za razmatranje situacije, navodi se u izjavi ministra spoljnih poslova Francuske Žan Iva le Drijana.\nLe Drijan je izjavio da su navodi o napadu hemijskim oružjem u gradu pod kontrolom pobunjenika u Siriji „izuzetno zabrinjavajući“.\n„Francuska snažno osuđuje napade i bombardovanje snaga sirijske vlade u protekla 24 časa u gradu Dumi u istočnoj Guti“, rekao je Le Drijan ocenivši da napadi predstavljaju „grubo kršenje međunarodnog humanitarnog prava“.\nOn je dodao da će Francuska sarađivati s saveznicima kako bi potvrdila navode o korišćenju hemijskog oružja u Siriji, navodi se u saopštenju objavljenom na sajtu Ministarstva.\nFrancuskoj se pridružilo i još devet zemalja koje su pozvale na sazivanje vanredne sednice Saveta bezbednosti UN o navodnom hemijskom napadu u Siriji.\n„Velika Britanija, Francuska, Sjedinjene Američke Države, Poljska, Holandija, Švedska, Kuvajt, Peru i Obala Slonovače pozvale su na održavanje vanredne sednice Saveta bezbednosti UN kako bi se razmoptrila saopštenja o napadima sa upotrebom hemijskog oružja u Siriji. Očekuje se da će zasedanje biti održano u ponedeljak“, saopštila je Stalna misija Velike britanije u Ujedinjenim nacijama na svom Tviter nalogu.\nRanije su neki opozicioni internet portali i katarska televizija Al Džazira objavili saopštenja pozivajući se na militante da je sirijska vojska u gradu Dumi upotrebila hlor od koga je, navodno, poginulo desetine civila.\nRuski centar za pomirenje zaraćenih strana negirao je saopštenja da su navodno sirijske oružane snage bacile hlornu bombu u Dumi. Centar je istakao da je spreman da uputi specijaliste za hemijsku zaštitu za prikupljanje podataka koji bi potvrdili tačnost izjava.\nNačelnik Generalštaba Oružanih snaga Rusije Valerij Gerasimov je još 13. marta govorio da ruska vojska ima pouzdane informacije da militanti u Istočnoj Guti pripremaju provokacije insceniranja upotrebe „hemijskog oružja“. On je istakao da postoje dokazi da će ovu provokaciju zatim upotrebiti SAD kao izgovor za napad na vladine okruge u Damasku.\nhemijski napad, Savet bezbednosti UN, Žan-Iv Le Drijan, Sirija, Francuska


Vesti online / Srpski informativni portal / Obuća, odeća i igračke za decu ulice\nK. N. - Foto: pixabay.com\nObuća, odeća i igračke za decu ulice\nU Svratištu uvek se traži mesto više\nOdluku kome će to sve biti uručeno prepustili su novinarima Humanitarnog mosta, sasvim sigurni da će njihova pomoć otići u prave ruke.\nReporteri "Vesti" ispuniće želju dobrotvora kao i dosad i otpremiti pošiljku tamo gde je najpotrebnije, tačnije na adresu onih koje će to iskreno i od srca obradovati, ali i čija je egzistencija u ovom času najugroženija.\nBudući da je Svratište za decu ulice na Novom Beogradu, koje na mesečnom nivou poseti oko 260 mališana, a u zimskom čak i više, sasvim je jasno da im je pomoć i više nego dobrodošla.\nTo je jedino mesto gde mogu da jedu, da se tuširaju, da uče, da se ogreju, da zaborave na porodične probleme. I zato im je svaka pomoć u obući, odeći, sredstvima za higijenu i igračkama od velikog značaja.\nNaravno, sve to narednih dana zabeležićemo slikom i rečju, kako bi darodavci mogli da podele radost sa onima prema kojima život nije bio darežljiv.


Pšenica će biti zasejana na 450.000 hektara - Bizlife.rs\nPšenica će biti zasejana na 450.000 hektara\n10:52 Beograd, 02/11/2011\nOčekuje se da će u Srbiji ove jeseni pšenicom biti zasejano oko 450.000 hektara, što je uz normalan rod sasvim dovoljno za domaće potrebe, a preostaće i manje količine za izvoz, izjavio je direktor udruženja “Žita Srbije” Vukosav Saković.\n“Svake godine u ovo vreme u našoj zemlji se licitira sa dosta niskim zasejanim površinama, a onda se ispostavi da redovno sejemo između 450.000 i 500.000 hektara, što će se desiti i ove godine”, kazao je on.\nSaković je rekao da trenutne vremenske prilike pogoduju ratarima te će svi oni koji nameravaju da poseju pšenicu, to moći i da učine.\nOn je istakao i da su cene pšenice najstabilnije od cena svih poljoprivrednih proizvoda, te se već četiri meseca, od žetve naovamo, cena kilograma pšenice kreće između 17,5 dinara i 18 dinara.\n“Za razliku od svetskog tržišta gde su cene bile u konstantnom padu, naše cene nisu padale i trenutno imamo skuplju pšenicu od drugih zemalja u okruženju”, naglasio je Saković.\nOn je objasnio da je na zadržavanje stabilnih cena hlebnog žita na tržištu Srbije uticalo više faktora – Republička direkcija za robne rezerve u samoj žetvi otkupila je 100.000 tona pšenice, a u poslednja četiri meseca iz naše zemlje je izvezeno više od 250.000 tona pšenice i brašna.\nTakođe, dobar deo repromaterijala za novu setvu nabavljen je u razmeni za pšenicu ovogodišnjeg roda, dodao je Saković.\n“Sve je to sa tržišta na neki način pokupilo višak ponude, tako da se nije osetio pritisak na cene pšenice i one su ostale stabline”, kazao je Saković.\nMINISTARSTVO: Tehnička greška, paradajz je bezbedan


Djilas: Prebijanje mladića u Novom Sadu pokazuje spregu vlasti i policije\nBeta 19. septembra 2020. 14:55\nPredsednik Stranke slobode i pravde (SSP) Dragan Djilas ocenio je danas da je slučaj prebijanja mladića u Novom Sadu „izneo na svetlost dana spregu vlasti i policije“, koja je, prema njegovoj oceni, „sklopljena u nameri da se zločin zataška“.\nOn je nakon sednice predsedništva te stranke, koja je održana u Novom Sadu, izjavio da je taj grad izabran zbog „jezivog dogadjaja koji se odigrao u njemu“, navodi se u saopštenju.\n„Odavde želimo da pošaljemo podršku solidarnosti sa ljudima koji su izloženi bilo kom obliku nasilja koje se dešava širom Srbije. Danas su u Boru našoj predsednici odbora Ireni Živković, koja je borac i bori se da ti ljudi udišu normalan vazduh, zabranjeno da da izjavu za medije na protestu koji su, ovoga puta, organizovali ljudi iz vlasti“, rekao je Djilas.\nOn je takodje ocenio da su ljudi „svuda pod pritiskom“, da su se smene desile u školama čiji su zaposleni odbijali da idu na mitinge podrške Srpskoj naprednoj stranci, kao i u novopazarskoj bolnici i na VMA, gde su lekari potpisali peticiju „Ujedinjeni protiv kovida“.\n„To je Srbija danas. U toj Srbiji potrebno je da kažemo da zaista znamo šta treba da se radi, da mi kao organizacija imamo jasan plan kako u ovoj zemlji može da se živi bolje za šest meseci… Treba pokrenuti ceo taj proces koji će dovesti do toga da u ovoj zemlji napokon počnemo da živimo kao ljudi“, zaključio je Djilas.


Prvi međunarodni kamp za golmane u Makarskoj – Balkan-Handball.com\nHome / Analize / Trenerski kutak / Prvi međunarodni kamp za golmane u Makarskoj\nPrvi međunarodni kamp za golmane u Makarskoj\nPoslednja izmena: 06/02/2011\nPrvi međunarodni rukometni kamp golmana "Croatia 2011", održaće se od 19. do 25. juna u Makarskoj. Više od odličnih uslova, koji će mlade čuvare mreže, željne usavršavanja, dočekati na jednoj od najlepših destinacija na jadranskoj obali na početku letnje sezone, impresionira lista predavača i demonstratora, sa kojima će polaznici trenirati i usavršavati svoja tehnička i taktička znanja. Najzvučnije ime, koji stiže u Makarsku je svakako, najbolji golman svih vremena u izboru IHF-a, Tijeri Omejer, a sa njim kreće lista sjajnih imena poput Mirka Alilovića, Mirka Bašića, Dejana Perića, Valtera Matoševića, Dragana Jerkovića, Rolanda Pušnika, Abaza Arslanagića, Vladimira Vujovića, Zdenka Zorka i ostalih, koji će raditi sa polaznicima Kampa. Za osmišljavanje i sprovođenje programa, tu su profesori, Neno Rogulj, Nikola Foretić i Ante Bojić. Polaznici Kampa će biti podeljeni u dve starosne kategorije.\nPored dva treninga dnevno, obezbeđen je i prateći program, koji obuhvata razgledanje prirodnih i kulturnih lepota hrvatskog primorja – izlete na Brač i Hvar. Učesnici Kampa, dobiće i promo materijal, a u slobodno vreme, moći će da uživaju na plažama Makarske rivijere.\nSve informacije o Prvom međunarodnom rukometnom kampu za golmane, možete naći na adresi – www.handball-goalkeeper.com.\n← Prethodni članak Trenerska vrteška u Šmartnom\nNaredni članak → Silvio Ivandija preuzeo HRK Međugorje


MOOD:MEDIA rešenje za emitovanje muzike uspešno je realizovano na 23 Lukoli benzinske stanice u Srbiji. Ovo je samo realizacija prvog dela projekta koji ima za cilj poboljšanje atmosfere u objektima kroz emitovanje muzike sa tri specijalno dizajnirana kanala za ovog klijenta. Kroz emitovanje reklamnih poruka, pripremljenih u našem tonskom studiju, posetioce takođe informišu o svojim najnovijim ponudama.\n„LUKOIL SRBIJA“ AD, ćerka-preduzeće PJSC „LUKOIL“ je akcionarsko društvo za promet naftnih derivata I zauzima drugo mesto po broju benzinskih stanica na tržištu Republike Srbije.\nOsnovna delatnost „LUKOIL SRBIJA“ AD usmerena je na formiranje savremene efikasne maloprodajne mreže, povećanje kvaliteta usluživanja klijenata na benzinskim stanicama, pružanje servisnih usluga i širenje asortimana robe široke potrošnje i povećanje lojalnosti potrošača. Jedan od prioritetnih pravaca je osvajanje evropskih koridora i svih važnijih magistralnih puteva u zemlji.\nU kompaniji „LUKOIL SRBIJA“ AD radi oko 150 zaposlenih, a kroz partnersku — dilersku mrežu kompanija zapošljava još oko 700 ljudi.\nOsim realizacije u maloprodaji „LUKOIL SRBIJA“ AD ostvaruje i veleprodaju naftnih derivata. Osim toga, Kompanija nudi široki asortiman motornih ulja LUKOIL.\nU cilju poboljšanja kvaliteta usluga na benzinskim stanicama i zaštite svojih klijenata „LUKOIL SRBIJA“ AD vrši kontrolu kvaliteta naftnih derivata u stacionarnoj laboratoriji na naftnom skladištu Ostružnica.\n„LUKOIL SRBIJA“ AD posluje kroz mrežu od 114 aktivnih benzinskih stanica širom Srbije.\nCategory: Fratello VestiBy Aleksandar Pasic 4. августа 2017.\nPreviousPrevious post:Novi VAPIANO u Šoping centru u RajićevojNextNext post:Restorani budućnosti su stigli u Srbiju


Surdulički studenti dobili novčanu uskršnju čestitku - juGmedia\nSurdulički studenti dobili novčanu uskršnju čestitku\nSURDULICA – Oko tri stotine studenata iz Surdulice sinoć je u sali bioskopa u toj varoši dobilo koverte sa po 10 hiljada dinara kao jednokratnu pomoć i uskršnu čestitku od lokalne samouprave.\nPomoć su dobili redovni studenti sa prosečnom ocenom iznad 8, ali i redovni studenti sa nižim prosekom, čija porodica nema veća primanja od 70 hiljada dinara mesečno.\n“Nešto od ovog novca potrošiću odmah u kafiću, a ostalo ću da čuvam za diplomski rad”, kazao je juGmedii student pete godine Elektronskog fakulteta u Nišu Ilija Ristić, sa prosečnom ocenom 9,93.\nPredsednik opštine Novica Tončev pozvao je studente da se vrate u Surdulicu posle završenog fakulteta.\n“Vratite se nazad i prenesite svoje znanje i iskustvo nama starijima. Jer, ako se vi ne vratite, uzalud smo izgradili infrastrukturne objekte, uzalud nove škole i obdaništa”, rekao je Tončev, koji je kasnije priznao da je prvi put imao tremu jer je govorio na velikom skupu mlade inteligencije.\nStudent Ilija Ristić i nekoliko njegovih drugarica rekli su da su više puta dobijali novčanu pomoć od lokalne samouprave, ali da je ovo prvi put da se svi redovni studenti okupe na jednom mestu.\nProšle nedelje lokalna samoupva je podelila novčanu pomoć 20 najboljim osnovcima romske nacionalnosti, a tokom proteklih meseci i godina najbolji učenici, studenti i sportisti su redovno dobijali novčanu pomoć i nagrade.\n“Činimo sve u skladu sa skromnim mogućnostima opštine kako bi mladima trasirali put da se vrate i ostanu ovde. Večerašnji gest nema veze sa izborima. Planiran je za Dan studenata, 4. aprila, ali tada nisu mogli svi da dođu u Surdulicu”, objasnio je Novica Tončev.\nTončev je kazao da će Surdulica i ubuduće pomagati studente, ali da će se on zalagati da se na funkcijama ne biraju takozvani večiti studenti.\n“Ni jedan Surdiličanin ubuduće neće moći da bude opštinski funkcioner ukoliko fakultet nije završio do, makar, 35 godina života. Ukoliko budem imao uticaj, tražiću da se isto pravilo primeni i na Vladu Srbije jer onaj ko za 15 godina nije bio u stanju da završi fakultet ne može da vodi ni državu ni opštinu”, naglasio je Tončev.\nVideo sam monaha u Hilandaru kako pažljivo, čisteći ram Bogorodice Trojeručice, briše prašinu i sa raznih tu ostavljenih predmeta. Primetivši da…\nPredsednik opštine Bujanovac Šaip Kamberi zatražio je od Vlade Kosova da od poreza koji je uveden na robu iz Srbije izuzme firme koje posluju u tri…


SNS insitira da se ne povećava porez - Vesti - Aktuelno - ALO!\nAutor: RTS | 08.02.2014 - 12:24:00h | Komentara: 8\nPotpredsednica Srpske napredne stranke Zorana Mihajlović izjavila je danas da ta stranka traži od Privremenog organa grada Beograda da ne bude povećanja poreza za građane.\n"Nije bilo realnog povećanja prihoda, pa tako ne može da bude ni povećanja poreza", kazala je MIhajlović za RTS.\nPredsednik Privremenog organa Grada Beograda Siniša Mali rekao je da prihvata inicijativu SNS-a i da će u saradnji s Ministarstvom finansija razgovarati o tome da se za lokalne samouprave nađu drugačiji načini finansiranja.\n"Cilj je da građani ne snose teret eventualnog povećanja poreza", kazao je Mali.\nOn je rekao da u ovom trenutku ne može da kaže da li će biti povećanja poreza na imovinu i precizao da to zavisi i od zone u kojoj se neka nepokretnost nalazi. "De fakto, gde god ga bude, neće preći granicu od 80 odsto", kazao je Mali.\nMihajlovićeva je danas s građanima u Skupštini grada razgovarala o njihovim problemima i izrazila nadu da će i naredna gradska vlast nastaviti takvu tradiciju prijema građana.\nZorana Mihajlović, koja je i prva na listi Srpske napredne stranke za izbore u Beogradu, kazala je da to ne znači i da će biti kandidatkinja za gradonačelnicu glavnog grada.\n"Na našoj listi ima bar pet kandidata koji bi bili dobri gradonačelnici. U svakom slučaju, ko god bio na čelu, uveravam vas da ćemo raditi kao tim', kazala je Mihajlovićeva.


Vučić sa Dodikom: Mora se prestati sa prijetnjama ukidanjem Republike Srpske\nPredsjednik Srbije Aleksandar Vučić sastao se danas s predsjedavajućim Predsjedništva Bosne i Hercegovine Miloradom Dodikom, koji ga je obavijestio o, kako je navedeno u saopštenju, političkim napadima na bh. entitet Republiku Srpsku, kao i o pokušajima njenog urušavanja te je uputio jasne zahtjeve i molbe Srbiji.\nVučić je saslušao Dodika i zamolio ga da u narednim danima i nedjeljama upotpuni svoje zahtjeve koje Vučić smatra legitimnim, saopšteno je iz Predsedništva Srbije.\nOdnos Srbije prema Bosni i Hercegovini i Republici Srpskoj, Vučić je definisao na sljedeći način: zaključio je da Srbija smatra da odnosi s BiH “mogu i moraju da budu unapređeni, prije svega kroz značajnije ekonomske integracije, povezivanje ljudi i pogled koji je uperen u budućnost, a ne u prošlost”.\nOn je naglasio da je Srbija pomogla značajnim finansijskim sredstvima Republici Srpskoj – posljednji put u iznosu od 20 miliona evra (40 miliona konvertibilnih maraka) te da će nastaviti da pruža svaku vrstu ekonomske i finansijske podrške srpskom narodu u Republici Srpskoj.\n“Srbija smatra da je Dejtonski sporazum moguće promeniti samo uz saglasnost sva tri konstitutivna naroda i dva entiteta, uz činjenicu da Srbija poštuje teritorijalni integritet Bosne i Hercegovine i ni na koji način ga nije i neće narušavati, ali zahtijeva da se prekine s prijetnjama ukidanjem i nestankom Republike Srpske, jer je Republika Srpska ustavna kategorija Bosne i Hercegovine, proizašla iz dogovora o miru tri konstitutivna naroda i potvrđena u Dejtonu”, dodao je Vučić.\nDvojica sagovornika dogovorila su i konkretne akcije po pitanju izgradnje kompleksa Jasenovac – Donja Gradina na teritoriji Republike Srpske.\nTags\t#Aleksandar Vučić\t#Milorad Dodik\nU Pekingu počeo Međunarodni forum o smanjivanju siromaštva\nFederer nije siguran da će biti spreman za Australijan open


Zbog visokih temperatura na duža putovanja kretati u ranim jutarnjim ili večernjim satima\nNa graničnim prelazima Bosne i Hercegovine trenutno se ne čeka duže od 30 minuta\nZbog visokih dnevnih temperatura iz Bosanskohercegovačkog auto-moto kluba (BIHAMK) preporučuju da se na duža putovanja kreće u ranim jutarnjim ili večernjim satima, a ukoliko se ipak putuje tokom dana, savjetuju češće pauze, prenosi Anadolu Agency (AA).\nNa putu Konjic – Jablanica kroz tunel Crnaja tokom dana u funkciji su obje trake. Do 1. jula u noćnim satima (23-04:30 sati) saobraćaj se obustavlja, uz mogućnost povremenog propuštanja vozila, ukoliko se formiraju duže kolone, dok će od 1. jula u noćnim satima vozila saobraćati naizmjenično, jednom trakom.\nZbog radova na mostu na dionici autoputa A-1 Sarajevo sjever – Podlugovi, saobraća se dvosmjerno, suprotnom trakom od zone radova.\nNa putu Tuzla – Kalesija, zbog radova u tunelu Čaklovići, saobraćaj se obustavlja od 22 do šest sati i preusmjerava na alternativni pravac preko Dubrava. Tokom dana, putnička vozila iz smjera Tuzle saobraćaju kroz tunel, a iz smjera Kalesije obilaznicom oko tunela. Teretna vozila se i tokom dana usmjeravaju na put preko Dubrava.\nUsporeno, zbog radova, saobraća se na putevima: Srebrenik – Orašje (naselje Ćehaje), Doboj – Rudanka, Stolac – Hutovo (mjesto Cerovica) i Banovići – Živinice.\n#stanje na putevima#vožnja#vrućina\nVučić: Predstavnicima iz Republike Srpske poručit ću tri stvari\nVučić je istakao da nije dobro da se nešto nameće spolja, i da se na Balkanu to nikada dobro ne prima, pa...


CULTURWB e-learning portal\nProjekat “Jačanje kapaciteta za promene u turizmu na Zapadnom Balkanu - izgradnja kompetencija za kvalitetno upravljanje kulturnim nasleđem i kulturnim turizmom – CULTURWB”, jedan je od 3 uspešna koordinatorska projekta Univerziteta u Novom Sadu iz programa EU ERASMUS+, započeta u decembru 2016. godine.\nProjekat CULTURWB u fokus stavlja kulturni turizam kao posebnu oblast turizma koja se bavi dubokim kulturološkim iskustvom pojedinca – bilo na estetskom, bilo na intelektualnom, emocionalnom ili psihološkom nivou.\nPored Prirodno-matematičkog fakulteta čiji je Departman za geografiju, turizam i hotelijerstvo odgovoran za implementaciju aktivnosti i nastavno-naučne rezultate projekta, u konzorcijumu učestvuje još 12 institucija iz Bosne i Hercegovine, Crne Gore, Austrije, Holandije i Nemačke. U skladu sa ciljem i vizijom uvođenja kulturnog/kulturološkog aspekta u turizam na području Zapadnog Balkana, partneri iz zemalja EU će pružiti svoje znanje, stručnost i iskustvo kako bi se kreirao interdisciplinarni program celoživotnog učenja u oblasti turizma. Planira se i program master studija u oblasti turizma kulturnog nasleđa.\nNamera da CULTURWB projekat obuhvati, edukuje i informiše najširi mogući broj zainteresovanih strana, daje mu ambicioznost i inovativan pristup u obrazovanju budućih stručnjaka u turizmu, koji će kao studenti planiranog master programa biti jednako atraktivni na tržištu rada kao i njihove kolege iz Evropske unije.\nPlanirani program celoživotnog učenja će unaprediti znanja i veštine postojećih stručnjaka iz sfere upravljanja kulturnim nasleđem, te je za očekivati da će multidisciplinarnost i saradnja među sektorima doneti bolji kvalitet usluga i uticati na buduće strategije za razvoj kulturnog turizma, koje sada ne postoje ni u Srbiji, ni u Bosni i Hercegovini i Crnoj Gori. Konačno, CULTURWB projekat promoviše Zapadni Balkan kao region koji poseduje vredno kulturno nasleđe kojim se mora stručno i strateški upravljati kako bi nam trajalo duže.


Anđelka Mirkov - Institut za sociološka istraživanja\nurbana sociologija, socijalna održivost, kvalitet života, materijalne i stambene nejednakosti\nDr Anđelka Mirkov je naučni saradnik Univerziteta u Beogradu – Filozofskog fakulteta, angažovana na projektima Instituta za sociološka istraživanja. Doktorirala je 2016. godine na Univerzitetu u Beogradu – Filozofskom fakultetu u oblasti sociologije grada. Bila je stipendista Ministarstva prosvete, nauke i tehnološkog razvoja Republike Srbije. Najpre je angažovana na projektu „Društveni akteri i društvene promene u Srbiji 1990–2010. godine“, a zatim na projektu „Izazovi nove društvene integracije u Srbiji: koncepti i akteri“. Ima bogato iskustvo u kvantitativnim sociološkim istraživanjima, uključujući prikupljanje, obradu i analizu podataka, koordinaciju timskog rada, logičku kontrolu i slično. Član je nacionalnog istraživačkog tima Evropskog društvenog istraživanja. Iskustvo u nastavi je stekla na predmetima Sociologija naselja – sociologija grada, Sociologija okruženja, Sociologija naselja – sociologija sela i Uvod u sociokulturnu antropologiju. Objavila je naučnu monografiju, veći broj radova u naučnim časopisima i zbornicima, kao i saopštenja na naučnim skupovima u zemlji i inostranstvu. Bila je član naučnog i organizacionog odbora naučnog skupa nacionalnog značaja. Učestvuje u aktivnostima Srpskog sociološkog društva.\nMirkov, Anđelka, Tamara Petrović Trifunović i Dunja Poleti Ćosić. 2018. Sećanje na socijalističku Jugoslaviju: stavovi građana Srbije u periodu ubrzane transformacije društva. Sociološki pregled, Vol. LII, No. 4: 1251–1284.


04-09-2019 20:57 Srbija Politika\nVladajuća koalicija će, ako nastavi zajednički da radi u interesu Srbije, i na predstojećim izborima dobiti sličan procenat poverenja građana bez obzira da li će opozicija izaći na njih ili će ih bojkotovati, izjavio je danas ministar spoljnih poslova Srbije i lider Socijalističke partije Srbije Ivica Dačić.\nU raspravi u parlamentu o ukidanju viza za nosioce pasoša Surinama, Paragvaha, Mjanmara i Dominikanske Republike, Dačić je istakao da su on i predsednik Srbije Aleksandar Vučić zajedno i da ne želi da ih dele kada je reč o zaslugama.\n- Siguran sam da bi, ako nastavimo ovako da radimo u interesu Srbije, zajedno, jedinstveno, bez svađe, bez obzira da li opozicija učestvuje na izborima ili ih bojkotuje, rezultat bio sličan - rekao je Dačić\nPodsećajući da je u parlamentu od 1992. godine, šef srpske diplomatije je rekao da se nagledao mnogih koji su bili za bojkot.\n- Znate gde su oni, a gde smo mi - rekao je Dačić.\nPovodom polemike poslanika Jedinstvene Srbije i Srpske napredne stranke o tome ko je zaslužan za povlačenje priznanja i povećanje ugleda Srbije u svetu, rekao je da je valjda jasno da sve što se radi na polju spoljne politike radi u konsultacijama s predsednikom Vučićem.\n- Žellim da kažem da podržavam Aleksandra Vučića, jer mislim da je to dobro za Srbiju, i mislim da je on predložio mene za ovo mesto jer misli da radim dobro za Srbiju. Prema tome, mi smo zajedno i nemojte da nas delite ovde - rekao je Dačić.\nDačić je u šali poručio poslanicima SNS-a da ne moraju mnogo da ga spominju, ali da oni njegovi iz SPS moraju.\n- Misim da me malo spominju, analiziraću ko me koliko spominje i ko je prisutan na sednici jer danas sam video da nekih ovde nema - rekao je Dačić i dodao da mu je žao i što deo opzicije, koji ne zna kako da nazove, bojkotuje rad parlamenta.


Osnovna karakteristika razvoja poslovne infrastrukture u Srbiji je izražena regionalna neujednačenost, odnosno koncentracija elemenata poslovne infrastrukture u izraženo razvijene regione što je rezultat odsustva adekvatne planske izgradnje koja bi polazila od realnih potreba i razvojnih mogućnosti malih i srednjih preduzeća i opština i regiona na kojima se nalaze i posluju. Elementi poslovne infrastrukture nisu razvijani planski u skladu sa potrebama, već stihijski prema dinamici priliva donatorskih sredstava i direktnih stranih investicija.\nAnalizom stanja sektora prehrambene industrije u istočnoj Srbiji dolazi se do zaključka da ne postoji dovoljno informacija o mogućnostima koje može pružiti razvoj preduzetničke infrastrukture, te da u narednom periodu treba raditi na edukaciji privrednih subjekata iz ove oblasti. Uz prethodno utvrđenu spremnost JLS i podršku relevantnih institucija za podršku i adekvatnu promociju ideje umrežavanja i povezivanja svih aktera može se u mnogome unaprediti stanje preduzetničke infrastrukture prehrambenog sektora u istočnoj Srbiji.\nAkteri prehrambenog sektora istočne Srbije još uvek procentualno jako malo ulažu u istraživanje i razvoj kao i inovacije. Postoji izražena potreba za promocijom i osvajanjem novih tržišta. Iskazuju potrebe za dodatnom podrškom u poslovanju i specifičnim uslugama, ali i boljom komunikacijom sa JLS.\nRazvoj jasno fokusiranih i koordinisanih instrumenata podrške namenjenih sektoru prehrambene industrije koji bi podstakli tehnološki i tržišni razvoj uz sveobuhvatnu infrastrukturnu podršku.\nUnapređenje marketinških i promotivnih aktivnosti u cilju bolje tržišne prepoznatljivosti i povećanja konkurentnosti.\nRad na ispunjenosti zakonskih uslova (sertifikacija, standardizacija, ...) kao preduslov za sve zahtevniju prisutnost kako na domaćim tako i na međunarodnim tržištima.\nJačanje kapaciteta JLS u cilju pružanja bolje nefinansijske podrške MSP ovog sektora. Takođe, poseban akcenat staviti na jačanje LER kancelarija kroz jačanje kapaciteta i jasnije pozicioniranje unutar lokalne samouprave i unapređenje rada LER kancelarija.\nIntenzivnije uključivanje teme „razvoj preduzetničke infrastrukture“ u buduće strateško planiranje na lokalnom nivou.\nRazvoj preduzetničke infrastrukture treba da obezbediti visok kvalitet proizvodnje, konkurentne proizvode i pružanje kvalitetnih usluga. Fokus ne treba da bude ne treba biti kreiranje „jeftinih radnih mesta“. U tom smislu treba unaprediti saradnju opština i institucija za podršku biznisu sa obrazovnim institucijama.\nPoboljšati pristup eksternim izvorima finansiranja. Postoji više domaćih i stranih izvora finansiranja preduzetničke infrastrukture koji mogu pomoći u razvoju projektnih ideja i ideja za razvoj preduzetničke infrastrukture koji se u regionu ne koriste u dovoljnoj meri. Potrebna je izgradnja kapaciteta na lokalnim nivoima za bolje korišćenje fondova pre svega Evropske Unije.\nPovezivanje i umrežavanja sa organizacijama specijalizovanim za podršku poljoprivredi, a pre svega sa Poljoprivredno Stručnim Službama, kao i sa drugim relevatnim kao što Zavod za javno zdravlje TIMOK, Srednja poljoprivredna škola Bukovo itd\nPotrebna je aktivnija uloga Organizacija za podršku poslovanju (PKS, RARIS itd) u inicijaciji i identifikaciji projekata povezanih sa razvojem preduzetničke infrastrukture\nRazvoj projekata koji će zainteresovanima pomoći prelazak iz primarne poljoprivredne proizvodnje u sektor prerade.\nBolja iskorišćenost institucija za podršku poslovanju u aspektu izmena i dopuna propisa i usvajanje novih mera podrške razvoju prehrambenog sektora


BEOGRAD, 16. maja 2013. - Fudbaler Čelsija Branislav Ivanović rekao je da je pobedonosni pogodak u finalu Lige Evropa protiv Benfike jedan od najboljih trenutaka u njegovoj karijeri.\nBenites ponosan na rezultate u Čelsiju\nBEOGRAD, 16. maja 2013. - Trener Čelsija Rafael Benites rekao je da je ponosan na ostvarene rezultate u londonskom klubu i osvajanje trofeja u Ligi Evropa.\nČelsi pobednik, Ivanović odlučio golom u 93. minutu\nBEOGRAD, 15. maja 2013. - Fudbaleri Čelsija osvojili su večeras Ligu Evropa, pošto je srpski reprezentativac Branislav Ivanović postigao gol u nadoknadi vremena za trijumf nad Benfikom od 2:1 u finalnoj utakmici igranoj u Amsterdamu.\nBEOGRAD, 15. maja 2013. - Fudbaler Čelsija Branislav Ivanović ocenio je danas da je igrač Benfike Nemanja Matić možda igra najbolji fudbal u karijeri, ali da se nada da to neće mnogo pomoći portugalskom klubu u finalu Lige Evrope.\nAMSTERDAM, 14. maja 2013. - Fudbaler Čelsija Frenk Lampard rekao je danas da je razočaran što je njegova ekipa eliminisana iz Lige šampiona, ali da će tim učiniti sve da pobedi Benfiku u finalu i osvoji Ligu Evropa.\nČelsi bez Edena Azara protiv Benfike u finalu Lige Evropa\nAMSTERDAM, 14. maja 2013. - Fudbaler Čelsija Eden Azar propustiće finalnu utakmicu Lige Evropa protiv Benfike zbog povrede kolena, rekao je danas trener engleskog kluba Rafael Benites.\nBEOGRAD, 13. maja 2013. - Fudbaler Čelsija Branislav Ivanović rekao je danas da je sezona bila veoma teška za njegov klub i da je važno za ekipu da je završi sa osvojenim trofejom u Ligi Evropa, gde će igrati protiv portugalske Benfike.\nŽezuš: Uvek smo pod pritiskom, protiv Čelsija ništa novo\nBEOGRAD, 13. maja 2013. - Trener fudbalera Benfike Žorž Žezuš rekao je danas da taj klub uvek igra pod pritiskom i da ništa drugačije neće biti ni protiv Čelsija u finalu Lige Evropa.\nBEOGRAD, 13. maja 2013. - Fudbaler Čelsija David Luiz rekao je danas da mu je njegov bivši klub Benfika u srcu, ali da će to zaboraviti kada počne utakmica dve ekipe u finalu Lige Evropa.\nRamires: Imamo kvalitet za osvajanje trofeja u Ligi Evropa\nBEOGRAD, 3. maja 2013. - Fudbaler Čelsija Brazilac Ramires ocenio je da njegova ekipa dovoljno kvalitetna da osvoji Ligu Evropa, iako je za Benfiku rekao da je veoma ozbiljan protivnik za koga je navijao tokom takmičenja.


Thom Browne lansira neutralnu kolekciju parfema - Harper‘s Bazaar\nLepota / Parfemi 07. oktobar 2019.\nOdgovor na ovo pitanje ćemo uskoro saznati jer je modna kuća najavila svoj prvi korak u svetu parfema – kolekciju od šest neutralnih parfema, kreiranu u saradnjo sa poznatom parfemskom kućom Givaudan. Parfemi su nazvani po datumu rođenja dizajnera praćenih brojevima od 01 do 06, a svaki sadrži notu vetivera koja ih na neki način spaja.\n“Želeo sam da ovi parfemi budu ikonični, a za mene je takav parfem (i za žene i za muškarce) onaj koji sadrži vetiver”, otkrio je dizajner. “Oduvek sam voleo mirise i želeo sam da kreiran nešto što nije mnogo komercijalno. Mnogi ljudi kada ulaze u ovaj posao žele da njihov proizvod bude dostupan široj publici, a ja sam ovome prišao iz potpuno suprotne tačke gledišta.”\nKolekciju “predvodi” Vetyver Absolute – najčistiji i najkoncetrovaniji parfem iz čitave linije za koga dizajner kaže da je jedinstven. Ipak, preporučuje da se meša sa ostalim mirisnim notama – Cucumber 01 (osvežavajuć za svaki dan), Grapefruit 02 (inspirisan japanskim citrusom), Rose 03, Whiskey 04 (muževna nota, ali sa dozom slatkoće zbog karamelizacije) i Smoke 05.\nparfemi Thom Browne unisex vetiver kolekcija parfema noviteti za nju i njega\nluksuz shopping poznati moda enterijeri događaji kultura trendovi


Paklice krajem avgusta | Novosti.RS\nPaklice krajem avgusta\n02. 08. 2018. u 08:10\n"Novi duvanski kombinat" otvara proizvodnu liniju. Organizovani otkup duvana od 56 kooperanata\nPOČETAK probne proizvodnje u "Novom duvanskom kombinatu" ozvaničen je pre nešto više od dva meseca, a prema trenutnim informacijama iz Tenderske komisije do kraja ovog trebala bi da počne i finalna proizvodnja.\n- Polovinom meseca, preciznije 13. avgusta počeće sa radom nova linija. Očekuje se repromaterijal, pa sve to može označiti da će proizvodnja krenuti krajem avgusta - saopštio je Branko Vujović, predsednik Tenderske komisije.\nPročitajte još: Dimi se oko podgoričkog kombinata\nPodsećamo, probna proizvodnja krenula je 24. maja, a na svečanosti su bili predstavnici izvršne i lokalne vlasti. Tada je Milutin Simović, potpredsednik Vlade ocenio da će proizvodnja u "Novom duvanskom" smanjiti spoljnotrgovinski deficit, jer će, kako je rekao, godišnji izvoz dostići 25 miliona evra. Najavljena su i nova zapošljavanja, odnosno ocenjeno da će u toj fabrici raditi više stotina radnika.\n- Za sada je Nadzornoj komisiji upućen spisak od 55 radnika koji su u skladu sa ugovorom primljeni u stalni radni odnos - informacija je iz Novog duvanskog kombinata.\nIz rukovodstva fabrike najavili su i bolju saradnju sa kooperantima, odnosno proizvođačima duvana iz Zete i Tuzi, pa su procene da bi organizovan otkup mogao biti realizovan sa 56 kooperanata iz okoline Podgorice.\nPročitajte još: Počela gradnja novog duvanskog kombinata u Podgorici\nA u "Novom duvanskom" za sada se proizvodi cigareta "king sajz". Sa novim pogonima biće na tržištu i "super slims".\n- Plan je da se u pogonima proizvede godišnje od 12 i po do 15 miliona šteka cigareta ili izraženo u novcu oko 24 miliona evra - poručili su iz rukovodstva fabrike.\nZa sada sve što se proizvede plasira se na inotržište, odnosno u Ujedinjene Arapske Emirate, čija je kompanija "BMJ industris" i vlasnik Duvanskog, ali su najave da će se cigarete uskoro naći i na crnogorskom tržištu.\nNARAVNO, kako pravilo profesije nalaže, pokušali smo da dođemo do svih važnih informacija o proizvodnji, statusu zaposlenih, investicijama, plasmanu na tržištu u menadžmentu "Novog duvanskog", ali nam je odgovoreno da su na odmoru, pa će po povratku odgovoriti na sva naša pitanja.


Valjevski rukometni klubovi su u Prvoj ligi Centar ostvarili pobede. Muška ekipa Metalca je u derbiju začelja pobedila Novi Beograd sa 25:23 (10:11), gok je ženski tim Metalca 2015 u Loznici pobedio istoimenu ekipu sa 27:26 (15:13).\nU utakmici sa velikim brojem grešaka, Metalac je uspeo da dođe do važne pobede zahvaljujući golovima iskusnog Andrića u poslednja dva minuta. Meč je bio veoma izjednačen, nijedan tim nije uspevao da stvori prednost veću od dva gola, a Valjevci su u završnici bili jačih nerava i uspeli da prekinu seriju poraza.\nNajfikasniji kod Metalca bio je Pantić sa 8 golova, Radojčić je postigao 6, a Andrić 4. Golman Simeunović imao je nekoliko bitnih intervencija u drugom poluvremenu. U ekipi Novog Beograda najzapaženiji je bio golman Radisavljević, dok je sa 7 golova najefikasniji bio Starčević.\nRukometašice Metalca 2015 nastavljaju sa odličnim rezultatima u ovoj sezoni i jasno je da će igrati znatno zapaženiju ulogu u Prvoj ligi Centar nego u prethodne dve. Pobeđena je Loznica u neizvesnoj završnici, gde je valjevska ekipa izdržala sve nalete domaćina. Najfikasnije bile su Obrenović i Cvetković sa po 9 golova, dok je kod Loznice Stepanić postigla 8 a Simić 7.


O Nama - VenetianFashion\nVENETIAN FASHION se od 2000. godine bavi proizvodnjom i ugradnjom komponenti za zaštitu od Sunca, pogodnih za funkcionalno i estetsko opremanje poslovnih i stambenih objekata.\nNa početku se rad bazirao na poizvodnji i ugradnji venecijanera, a danas proizvodni program obuhvata i zavese (zebra, rolo, krovne, trakaste, panelne), komarnike, roletne…\nNaša osnovna vodilja u poslovanju je apsolutna posvećenost kako kvalitetu proizvoda do najsitnijih detalja tako i svakom pojedinačnom kupcu i njegovim potrebama i željama. Takav odnos prema radu i klijentima za rezultat ima uspešnu saradnju kako sa pojedincima tako i sa velikim brojem institucija i kompanija.\nVelika paleta proizvoda, moderan dizajn visoko kvalitetnih materijala italijanskih, austrijskih, francuskih i grčkih dobavljača i specifična konstrukcijska rešenja omogućavaju da brzo i lako izađemo u susret posebnim zahtevima kupca i dođemo do odgovarajućeg rešenja za svaki prostor.\nVeć više od dve decenije kombinujemo iskustvo u kreiranju i ugradnji proizvoda za opremanje prozora i korisničkoj službi za svoje klijente. Naša misija je jednostavna: pomoći kupcima da pronađu najbolje rešenje za svoj enterijer kako bi stvorili lepe i udobne domove.


Đurđevdan: Najlepši prolećni, hrišćanski praznik\nNaslovna VestiDijasporaĐurđevdan: Najlepši prolećni, hrišćanski praznik\n06. maja 2018 u 03:01\nSlavi se dva puta, u proleće 6. maja po novom kalendaru (odnosno 23. aprila po starom kalendaru) kao Sveti Đorđe, a u jesen 16. novembra slavi se kao Đurđic, u spomen na prenošenje njegovih čudesnih moštiju, iz Nikomidije u Lidu Palestinsku.\nSveti Georgije ili Sveti Đorđe je jedan od svetaca koji se slavi u pravoslavnoj crkvi, međutim, takođe se slavi i u katoličkim zemljama. Ovekovečen u priči gde ubija aždaju, slavi se u Kanadi, Kataloniji, Engleskoj, Nemačkoj, Italiji, Etiopiji, Gruziji, Grčkoj, Rusiji, Bugarskoj, Crnoj Gori, Portugalu, ali slave ga i gradovi – Istanbul, Ljubljana i Moskva.\nTo je praznik svetog velikomučenika i pobedonosca Georgija koga slavi veliki broj porodica, pa se ova slava nalazi na drugom mestu po broju slavara u Srbiji.\nU to vreme car je započeo veliki progon hrišćana, ali mladi Đorđe je stupio pred cara i odvažno rekao da je i on hrišćanin.Time je započelo njegovo stradanje za veru.\nZato na Đurđevdan treba požuriti i u rano jutro izaći na polja gde se bere cveće. Đurđevdansko cveće je: đurđevak, mlečika, maslačak i od njih treba isplesti venčiće kojima se kite ulazna vrata na dvorištu i kući.\nĐurđevdansko kićenje ne uklanja se danima, pa i nedeljama, sve dok se biljke kojima su kuće, dvorišta i torovi okićeni, same ne sasuše.\nSvima koji slave danas želimo srećnu slavu!\nkrsna slava pravoslavna crkva srpski vernici\nRomi obeležavaju 8. april kao Svetski dan Roma


Osiguranje prozvodnje – miran san | TV KANAL 9 NOVI SAD\nNaslovna EMISIJE Osiguranje prozvodnje – miran san\nOsiguranje prozvodnje – miran san\nVIDEO K9: U Pričeviću kod Valjeva pre dva dana održana je manifestacija, „Ovčarska izložba“, kao i radionica za poljoprivrednike u organizaciji „Dunav osiguranja“ i "Agropresa".\nU selu Pričević nadomak Valjeva održana je izložba ovaca sjeničke rase „Ovčarska izložba“, jedna od dve najveće manifestacije ove vrste u Srbiji.\nBila je je to prilika za proizvođače da dobiju informacije o osiguranju svojih useva i životinja na štandovima i u radionicama Dunav osiguranja i Agropresa.\nVladimir Vuković iz sela Milinčica kod Valjeva skoro celokupnu svoju voćarsku proizvodnju osigurava kod Dunav osiguranja. Bavi se proizvodnjom šljive koju suši, a osigurava starije zasade, delom na kvalitet, a delom, kako kaže, na klasično osiguranje.\n“Do ove godine dežava, odnosno Ministarstvo poloprivrede vraćalo je 40%. Ove godine su tri okruga, Zlatiborski, Moravički i Kolubarski, 70%. Tako da za osiguranje dajem samo nekih 30% od ukupne sume novca i smatram da to nije veliki iznos i, pošto uglavnom samo od toga živim, ne smem da rizikujem i mirno spavam”, rekao je Vuković.\nOve subvencije države za osiguranje 70 odsto proizvodnje koordinator za osiguranje poljoprivrede za region zapadne Srbije u „Dunav osiguranju“ Aleksandar Dragojlović ocenio je kao važnu meru zahvaljujući kojoj je ostvareno povećanje osiguranja useva voća, najviše maline, za više od 25 odsto.\nDragojlović je rekao i da je potrebno sistematičnije raditi na jačanju svesti proizvođača i vlasnika životinja u tom delu Srbije, budući da je osigurano svega 10 odsto obradivih površina.\n“Vlasnici životinja koji danas koriste usluge osiguranja su pretežno u zapadnoj Srbiji kreditno uslovljeni proizvođači, kooperanti raznih mesnih industrija, radnih organizacija, zadruga, znači, neko ko je već vezan za neke, da kažem, krupnije igrače i, znači, svest postoji u selu o prisustvu osiguravajućih kuća, ali na nama je da radimo na proširenju svesti kod proizvođača”, istakao jeDragojlović.\nGovoreći o značaju državnih subvencija direktor Javnog preduzeća „Agrorazvoj – valjevske doline“ Bojan Bošković je rekao da je to veoma velika pomoć i za stočare, te dodao da su na manifestaciji u predstavljena samo najbolja grla iz Kolubarskog okruga.\n“Grad Valjevo iz godine u godinu podiže svoja sredstva za subvencionisanje poljoprivrede preko preduzeća Agrorazvoj i ove godine je to 40 miliona dinara, a pored finansijske pomoći veoma su nam značajne i edukacije, u ovom slučaju su Dunav osiguranje i Agropres zajedno organizpovali predavanja za naše ovčare”, kazao je Bošković.\nGradonačelnik Valjeva Slobodan Gvozdenović podsetio je da je taj grad od 2016. šest puta povećao subvencije za poljoprivredu, kako za stočarstvo tako i za ostale grane, a da ima i dosta start-apova u toj oblasti.\nPomenimo i da je pobednik Ovčarske izložbe u Pričeviću ove godine Kosta Andrić iz Dragodola, dok je Ljubica Stojković iz Stanine reke osvojila nagradu za najbolje uslove za gajenje grla.\nNagradni fond od 200.000 obezbeđen je iz budžeta grada Valjeva, a svoj doprinos manifestaciji na kojoj se oko 30 odgajivača ovaca sa 300 grla takmičilo u 5 kategorija, dali su i brojni sponzori koji su nagradili najbolje.\nPrethodni tekstOdržana 3. Konferencija o regionalnoj stabilnosti u KC NS\nSledeći tekstOd danas i besplatna pravna pomoć


Od 30. januara kada je Svetska zdravstvena organizacija (SZO) proglasila epidemiju novog kronavirusa (COVID-19) Međunarodnom javno-zdravstvenom katastrofom, broj obolelih od ove bolesti na svetu je porastao sa ispod 10.000 slučajeva na preko milion, što prestavlja 100-struko povećanje u roku od dva meseca. Ovaj virus izazvao je do sada preko 50.000 smrtnih ishoda. Klinička slika u slučaju bolesti izazvane SARS-CoV-2 može varirati od lake i umerene, koja ne zahteva hospitalizaciju (do 80% slučajeva), do teške (oko 20% slučajeva) koja zahteva hospitalizaciju pacijenata. Za oko 3% pacijenata potrebna je intenzivna nega, a smrtnost se procenjuje na oko 1%. Veliki izazov u borbi protiv ovog oboljenja predstavlja i određeni broj pacijenata koji su bez simptoma ili sa blagim simptomima, kao i početak zaraznosti 1-3 dana pre pojave prvih simptoma.\nSvaki vid podrške zdravstvenoj službi i jačanja kapaciteta svakog pojedinca, kao i zbrinjavanje telesno ili duševno pogođenih u toku borbe sa COVID-19 pandemijom nesumnjivo su prioritet - kako u jeku pandemije, tako i nakon završetka pandemije, jer ima osnova očekivati niz post-traumatskih manifestacija na čiju pojavu treba takođe spremno odgovoriti.\nUticaj pandemije COVIC-19 na zdravlje populacije\nKako radi COVID-19 Sistem\n"Doktori za doktore" je inovativni e-zdravstveni sistem koji omogućava da kolege doktori pomognu svojim kolegama na prvoj liniji da se izbore sa stresom na radnom mestu i bolje organizuju život van bolnice.\nZdravstveni radnici na dnevnom nivou popunjavaju jednostavan UPITNIK (2 minuta) sa pitanjima o simptomima, psihičkom stanju, i problemima van posla.\nPrikupljeni podaci se analiziraju na bazi iskustva lekara i stručnjaka iz više međunarodnih univerzitetskih bolnica, koji u svojim okruženjima implementiraju inovativne COVID-19 sisteme.\nNa bazi analize prikupljenih informacija, angažovani ekspertski timovi pružaće podršku kolegama u borbi sa stresom i uslovima na radnom mestu i boljoj organizaciji van bolnice.\nPridružite se inicijativi "Doktori za doktore" i pomozite program rane identifikacije zaraženih u zdravstvenim ustanovama.\nUključite se u pružanje ekspertske psihološke podrške i smanjenju nivoa stresa zdravstvenih radnima.


Skenirajte akne na licu pomoću telefona | LifePress magazin\nPocketDerm je aplikacija za pametne telefone osmišljen aod strane dvojice dermatologa koji su želeli olakšati ljudima da reše neke probleme sa kožom poput akni, bez odlaska lekaru. David Lortscher, jedan od tvoraca aplikacije izjavio je da se u dermatologiji veoma lako može postaviti tačna dijagnoza samo na osnovu kvalitetnih fotografija.\nPrednosti ove aplikacije su jednostavan pristup i registracija koju ćete obaviti odgovarajući na neka osnovna pitanja kao što su na primer tip kože, osetljivost i problemi sa kojima ste se do tad susretali, Druga stvar koju treba da uradite posle toga jeste da aplodujete fotografiju koju će analizirati dermatolog i ubrzo bi trebalo da dobijete poruku sa tačnom dijagnozom i preporukom za lečenje.\nCena aplikacije je 29,95 dolara mesečno, a u tu cenu uključeni su saveti, lekovi i dostava. Naravno ukoliko se nalazite na području Sjedinjenih Američkih Država. Isto tako savet od lekara možete tražiti u bilo koje doba, a odgovor ćete dobiti u narednih 24 sata.\nNegativne strane ove aplikacije su što je namenjena samo za probleme sa kožom i to uglavnom akne, što ćete na posletku ipak morati posetiti lekara i što nikada nećete upoznati lekara koji vas savetuje.


Neznatan skok nezaposlenosti u SAD\nPotrošači ulaze u prodavnicu na Floridi u čijem izlogu stoji oglas da se traže radnici\nPodaci koje je danas objavio Sekretarijat za rad donekle znenadili stručnjake, koji su predvideli da će stopa ostati na istom nivou, ali njen neočekivani rast mogao bi u stvari da bude ironični efekat niza pozitivnih ekonomskih izveštaja koji su objavljeni u poslednje vreme...\nStopa nezaposlenosti u najvećoj svetskoj ekonomiji skočila je neznatno u julu, sa 6,1 na 6,2 odsto, iako je u poslednjih mesec dana dodato ukupno 209 hiljada radnih mesta. To je šesti uzastopni mesec sa 200 hiljada i više novih poslova - najduži niz još od 1997.\nPodaci koje je danas objavio Sekretarijat za rad donekle su iznenadili stručnjake, koji su predvideli da će stopa nezaposlenosti ostati na istom nivou, ali njen neočekivani rast mogao bi u stvari da bude ironični efekat niza pozitivnih ekonomskih izveštaja koji su objavljeni u poslednje vreme.\nTi izveštaji naveli su obeshrabrene radnike da se ponovo vrate potrazi za poslom, a stručnjaci američke vlade kao zvanično nezaposlene računaju samo one koji aktivno traže zaposlenje.\nProfesorka na Univerzitetu Kornel Šeron Pokcter kaže da promena stope nezaposlenosti nije značajna i da je ukupno gledano ekonomija i dalje snažna. Ono što nju brine je procenat ukupne populacije koja radi, koji je manji nego što bi trebalo da bude, baš kao i preveliki broj ljudi koji su bez posla duže od pola godine.\nPoslednji podaci pokazuju da je od ukpno 9,7 miliona nezaposlenih u SAD više od tri miliona onih koji se svrstavaju u takozvane dugoročno nezaposlene. Ukupan broj nezaposlenih u SAD, smanjio se u proteklih 12 meseci za 1,7 miliona.\nSvetske berze u minusu\nBerze širom sveta završile su današnje poslovanje u minusu reagujući na jučerašnji dan kada su akcije na Volstritu zabeležile najveći pad od februara.\nVodeći indeks Dau Džons juče je izgubio 1.9 odsto vrednosti, dok su S&P i Nasdak takođe izgubile oko 2 procenta svoje vrednosti.\nSmatra se da su bankrotsvo Argentine, sukob u Gazi i nastavljanje tenzija izmedju Zapada i Rusije povodom Ukrajine zajednički doprineli nervozi berzanskih investitora.\nMeđutim, mnogi analitičari ukazuju da se na finansijskim tržištima mogla očekivati takozvana korekcija pošto je vrednost akcija neumereno rasla tokom proteklih meseci.\nNovi bankrot Argentine\nZnatno povećana stopa rasta u SAD\nOtkazi za 18 hiljada radnika Majkrosofta\nNagoveštaji oporavka američke ekonomije\nSkok na berzi nakon pada nezaposlenosti


Američki list nazvao Boltona Trampovim psom čuvarom - Sputnjik Srbija\n08:43 14 Oktobar 2019\nAmerički list nazvao Boltona Trampovim psom čuvarom\n13:36 08.05.2019 Preuzmite kraći link\nAmerički nedeljnik „Tajm“ nazvao je savetnika američkog predsednika za nacionalnu bezbednost Džona Boltona psom čuvarom predsednika Donalda Trampa.\nSAD šalje i četiri bombardera na Bliski istok zbog Irana\nTradicionalno, dužnost savetnika predsednika SAD za nacionalnu bezbednost je zakulisna dužnost, čiji uticaj se može „indirektno“ primetiti. Takvim saradnicima se daje uloga privatnog posrednika šefa države u najsloženijim strateškim situacijama, koji je takođe trebalo da reši i unutrašnje političke sporove.\nBolton je zauzeo taj stav u aprilu 2018. godine i odmah počeo da ga realizuje kao televizijski ekspert, piše list. Savetnik za nacionalnu bezbednost često se pojavljuje na televizijama sa senzacionalnim izjavama, dičeći se svojom sposobnošću da nervira protivnike Amerike agresivnim javnim izjavama i zaštitom više sopstvenog stava po određenom pitanju nego stanovišta Bele kuće.\nNa primer, u junu prošle godine, on je naljutio rukovodstvo Severne Koreje, predloživši im da prate „libijski model“ nuklearnog razoružanja.


Nove žrtve talasa nasilja u Iraku\nIrački zvaničnici kažu da je najmanje 25 ljudi poginulo u novim bombaškim napadima u Badgadu i Kirkuku, samo dan poslije najkrvavijeg napada u poslednjih nekoliko sedmica.\nBomba koja je eksplodirala na pijaci u pretežno šiitskom kvartu Iraka, Sadr Sitiju usmrtila je 15, a ranila najmanje 30 osoba.\nPrethodno je bombaš samoubica kamionom bombom ubio 10 i ranio još 40 ljudi u Kirkuku. Od posledica ranjavanja u okršajima u provinciji al Anbaru preminula su i dva američka vojnika.\nAmerička organizacija NDI objavila je da su u zasjedi ubijeni jedna njena radnica i tri pripadnika službe obezbeđenja - hrvatske, mađarske i iračke nacionalnosti.\nU jučerašnjim bombaškim napadima, za koje vlasti krive pobunjenike i pristalice nedavno pogubljenog bivšeg diktatora Sadama Husiena, poginulo je više od 100 ljudi.\nU međuvremenu, predsednik Buš se u Vašingtonu sastao sa političkim neistomišljenicima iz svoje, republikanske stranke. Prema rečima portparola Bele kuće, Tonija Snoua, predsednik će pokušati da uveri skeptične republikanske zakonodavce da je njegov novi plan za stabilizaciju Iraka delotvoran.\nIstovremeno Demokratski senatori Džo Bajden i Karl Levin i republikanski senator Čak Hejgel podneli su predlog neobavezujuće rezolucije kojom bi Senat trebalo da izrazi protivljenje planu predsednika Buša o upućivanju dodatnih američkih snaga u Irak.\nSenator Hejgel je na zajedničkoj konferenciji za novinare izjavio da je predlog rezolucije rezultat istinske dvostranačke inicijative i da u Sjedinjenim Državama mora da se održi nacionalna debata o daljim koracima u Iraku.\nSenator Bajden je naveo da rat u Iraku može da se nastavi samo uz podršku američkog naroda i dvostranačku podršku Kongresa. Demokratski lideri u Predstavničkom domu nameravaju da podnesu sličan predlog kojim bi se od članova tela zahtevalo da se izjasne u pogledu vojnog pojačanja u Iraku.\nDemokratski senator i mogući predsednički kandidat na izborima 2008, Hilari Rodam Klinton, takodje je danas izjavila da se protivi upućivanju dodatnih snaga u Irak, založivši se umesto toga za vojno pojačanje u Avganistanu. Demokratska većina u Predstavničkom domu planira da na sličan način primora republikance u tom domu Kongresa da se izjasne o slanju dodatnih trupa u Irak.


Radunović: SDP pokušava da produbi jaz između pobjednika izbora kako bi širio svoju šovinističku politiku - PV Informer Radunović: SDP pokušava da produbi jaz između pobjednika izbora kako bi širio svoju šovinističku politiku - PV Informer\nRadunović: SDP pokušava da produbi jaz između pobjednika izbora kako bi širio svoju šovinističku politiku\n6 dana pre 76 pregleda Izvor: PV Informer\nKristalno je jasan prioritet SDP-a, kako u Vladi, tako i u Parlamentu, da pokuša što više da produbi jaz između stranaka pobjednica izbora 30. avgusta, kako bi se mogućnost njihove eventualne saradnje svela na minimum, a time sebi omogućili da, uz minornu podršku građana, šire svoju šovinstičku, nacional-socijalističku politiku. Kroz tu prizmu treba posmatrati i poslednju izjavu Konjevića o „nuđenju DF-a“, tvrdi poslanik ovog saveza Slaven Radunović.\n„Zna odlično predsjednik SDP-a da uključivanje Demokratskog fronta u donošenje najvažnijih odluka, za koje je potrebna dvotrećinske većina, eliminiše mogućnost da DPS i SDP ponovo biraju, kao u vrijeme najveće ljubavi, razne kriminalce na najvažnije funkcije, koji bi, kao, trebalo da sprovode vladavinu prava“, ističe Radunović.\nDodaje da će „razne Medenice, Katnići, Jovanići i slični produkti DPS-SDP zakonodavnih aktivnosti biće ružna prošlost Crne Gore, koliko god se Konjević trudio da „naljuti“ DF, kako bi se isključio iz odlučivanja, a njima i DPS omogućio da rehabilituju kriminalnu mrežu u pravosuđu“.\nTakođe, Radunović je poručio svima koji, kako tvrdi, svoj legitimitet da kadriraju baziraju na činjenici da su zaposjeli fotelje protivno volji građana, da je svaki stručnjak koji je predložen od strane DF-a ili neke druge stranke pobjednice, dobio šansu da pokaže šta zna jer je tako većinski želio narod na prethodnim izborima, a ako je svojim radom i rezultatima ispunio očekivanja, treba da zadrži funkciju, jer je to u skladu sa izbornom voljom i na opštu dobrobit.\n„I obrnuto, svako političko imenovanje „po dubini“ nekog iz DPS-a ili njegovih dugogodišnjih satelita, silovanje je izborne volje i veliki rizik za državnu kasu“, zaključio je Radunović.


Naslovne strane za utorak, 22. oktobar 2019. godine\nBeta 22. oktobra 2019. 08:50\nDnevne novine za utorak, 22. oktobar na naslovnim stranama pišu o snabdevanju gasom iz Rusije i izgradnji „Balkanskog toka“, o sporazumima koji su potpisani tokom posete ruskog premijera Dmitrija Medvedeva Srbiji i o drugim temama.\nALO – List piše o članovima kosovske izborne komisije koji su pušteni sa bolničkog lečenja posle navoda o trovanju listićima koji su stigli poštom iz Srbije „Za lažno trovanje dobili po 5.000 evra“.\nBLIC – „Gradjanima Srbije EU je i dalje bliža od Rusije“, o istraživanju javnog mnjenja o spoljnopolitičkim prioritetima gradjana. „Preti nam problem sa gasom“, o mogućnosti da od nove godine ne bude dotoka gasa iz Rusije preko Ukrajine jer nije postignut dogovor oko tranzita.\nKURIR – „Teodorović dobio otkaz, pa nezakonito vraćen na posao“, list piše da je akademik Dušan Teodorović 1999. dobio otkaz na Saobraćajnom fakultetu jer je pet dana boravio u Americi a nije prijavio odsustvo nadležnima.\nVEČERNJE NOVOSTI – „Gradićemo reaktor, ali ne nuklearku“, o sporazumu o izgradnji nuklearne elektrane koji su potpisale Srbija i Rusija.\nDANAS – „Šta je Beba Popović u Vučićevoj Srbiji“, o ulozi saradnika Zorana Djindjića u aktuelnoj srpskoj politici. „Bastać: Svestan sam da mi deo javnosti neće verovati“, izjava predsednika opštine Stari grad Marka Bastaća povodom carinskog prekršaja koji je počinio kada je pokušao da u Srbiju unese više novca nego što je zakonski dozvoljeno.\nPOLITIKA – „Bugarska počela gradnju gasovoda ‘Balkanski tok'“, o izgradnji dela gasovoda iz Bugarske do Srbije kojim će se transportovati ruski gas. „Razočaran sam zbog odluke EU o Skoplju i Tirani“, intervju ministra ekonomije Nemačke Petera Altmajera za taj list.\nJunajted Media: U Srbiji ne postoji štamparija koja bi…\nHaos u Žarkovu: Potukli se nasred ulice, sevale šipke i…\nGradsko prvenstvo u rukometu za osnovce i srednjoškolce\nHoće li konačno lepo vreme: Prognoza za naredne dane ne…


Nica i Bordo podelili bodove\nFudbaleri Nice i Bordoa odigrali su nerešeno 1:1, na startu 13. kola Lige 1. U duelu ekipa koje se bore za plasman u Evropu nismo videli pobednika, što je na kraju i pošten završetak s obzirom na broj prilika na obe strane.\nBez pobednika na Azurnoj obali. Nica je na svom terenu na stadionu "Alijanc Rivijera" dočekala Bordo, a pobednika nije bilo - 1:1 (1:0). Utakmica je bila interesantna, sa šansama na obe strane, s tim što su gosti imali nešto više loptu u svom posedu. Domaći su u 27.\nNAJAVA DANA (petak, 8. novembar): Lige petice u prvom planu… Žocov Fener iskušavaju Bavarci\nNORIČ – VOTFORD, 21.00 (Fudbal, Engleska 1) Derbi fenjera Premijer lige, ekipa Votfoda očekuje bez ostvarene pobede u šampionatu, ali i sa čak pet remija zakićenih najtanjim učinkom napada uopšte. Naime, oni su do sada dali svega šest golova, pa Norič može da pokuša da ih ...


Novopazarski plivači uspešni u Požarevcu - Sandžak Haber - Sandžačke Internet Novine\nNaslovna Featured Istaknuto Novopazarski plivači uspešni u Požarevcu\nNovopazarski plivači uspešni u Požarevcu\nNOVI PAZAR – Takmičari novopazarskog “Delfina 2007” osvojili su pet prvih, četiri druga i treće mesto na prvom Kupu Požarevca u plivanju.\nMuhamed Čolaković je kod plivača rođenih 2003. godine i kasnije pobedio na 50 metara delfin i 50 metara slobodno, dok je Petar Petrović u istoj starosnoj kategoriji bio prvi na 50 metara prsnim stilom i drugi na 50 metara delfin.\nKod 2005. i 2006. godišta na 50 metara slobodnim stilom dominirao je Kerim Škrijelj, a do najvišeg stepenika na pobedničkom postolju stigla je i mešovita štafeta “Delfina 2007” u disciplini četiri puta 50 metara slobodno.\nLazar Filipović je kod 2009. i 2010. godišta zauzeo druga mesta na 50 metara prsno i 50 metara leđno, dok je Sara Dražanin u nadmetanju generacija 2007 i 2008 završila kao drugoplasirana na 50 metara prsno.\nNa trećoj poziciji kod 2007. i 2008. godišta našao se Ramiz Gračanin u trci na 50 metara delfin stilom.\nPrethodni tekst“Delfini” uspešni u Požarevcu\nSledeći tekstZadržavanja na graničnim prelazima od 60 do 120 minuta


Predsednik Stranke slobode i pravde Dragan Djilas rekao je da prve sledeće slobodne izbore u Srbiji očekuje već krajem ove godine.\nU obraćanju novinarima u Kragujevcu, Djilas je rekao da će na tim izborima aktuelni režim “sav u aferama, povezan sa kriminalom, korupcijom i neznanjem” – otići u istoriju.\nKako je naveo, Kragujevac mora da vodi računa o svojim velikim kompanijama, kao što su Fijat (FCA) i namenska industrija (Zastava oružje), u kojima radi oko 7.000 ljudi.\nPrema njegovim rečima, država već osam godina ne radi ništa da se napravi saradnja sa velikom kompanijom FCA, da se ona sačuva i pokrene proizvodnja novog modela i ljudi zaposle.\nRadnicima se sada nudi da rade u Slovačkoj za platu od 800 evra, a gde su troškovi 400 evra.\nDjilas je rekao da u Fijatovoj fabrici i kooperantskim firmama u Kragujevcu radi oko 4.000 radnika koji svoje plate troše tom gradu, u prodavnicama, pekarama…\n“Kada sačuvate 4.000 radnih mesta u tako velikom sistemu, vi ste sačuvali bar četiri puta toliko radnih mesta, za toliko porodica ste omogućili da pristojno žive”, rekao je Djilas.\nOn je dodao da država mora da nadje način u komunikaciji sa stranim vlasnicima, kako ljudi da rade i da primaju plate.\nPredsednik SSP je rekao da država ne sme da dozvoli da “Fijat sutra kaže da ovde više neće da radi”, jer su se udružili sa Sitroenom i Pežoom, i da im to više nije potrebno.\n“Da je SSP na vlasti, on bi razgovarao sa ljudima koji vode Fijat i pitao ih šta treba da se uradi da se nastavi razvoj fabrike u Kragujevcu, koja je ‘žila kucavica’ cele ove regije”, rekao je Djilas.\nNaveo je da država sa svojim učešćem u vlasništvu treba da preuzme deo odgovornosti i uradi sve što treba za perspektivu fabrike u Kragujevcu.\nKako je kazao, 3.000 ljudi radi u “Namenskoj”, drugoj “gromnoj” firmi u Kragujevcu, koja “ima tu nesreću” da je na njenom čelu čovek koji je vodio Krušik i doveo ga do potpune propasti.\nDjilas je rekao da u Kragujevcu mora da se završi izgradnja Centra za matične ćelije koji je započeo profesor Miodrag Stojković.


Stefani Senef, Foto: Printscreen/youtube\nOna je hrabro razotkrila jednu od najvećih zavera u čovečanstvu\nObjavljeno: 14.04.2019. 21:13h\nČuvena naučnica i istraživač Dr. Stefani Senef, vrsni biolog i toksikolog na MIT-ovom odseku informatičkih nauka i veštačke inteligencije za današnje je vreme pravi heroj.\nOna za razliku od većine dobro plaćenih naučnika ne vodi brigu o farmaceutskim korporacijama niti se dodvorava piramidalnom sistemu, a koji je godinama od nje insistirao da ćuti.\nOna je hrabro razotkrila jednu od najvećih zavera u čovečanstvu – a to je da su ljudi širom sveta napadnuti otrovima. Puno se govori o kemtreilsima i GMO hrani, no nekako potplaćene i nameštene istraživačke studije koje su uvek na strani korporacija imaju prednost u mejnstrim medijima pa glas ovakvih naučnika uglavnom ne stigne daleko. Bude ućutkan ili diskreditovan u samom početku.\nAutizam u povoju foto: http://autizam.org.rs\nSenef je do svojih otkrića došla proučavajući bolest autizma na čemu je radila više od sedam godina. Ona je u svom radu dokumentovala, a kasnije i javno objavila nepojmljivo konstantan porast autizma u poslednjih 20 godina.\nOdlučila je da sazna razlog zbog kog deca masovno obolevaju od autizma i naučnim istraživanjma došla je do odgovora.\nOpasna GMO hrana foto: Profimedia\nS obzirom na to da je potpuno javno Senef objavila rezultate svojih istraživanja koji nikako ne idu u korist velikih korporacija, očekivano, uslediće napadi i diskreditacija ove naučnice – koja naravno nije jedina.\nAko povežemo kockice u sveukupnu sliku, ne samo da je reč o onemogućavanju života naše planete nego se taj napad odvija kako bi se onesposobio zdravi ljudski organizam. Jer ljudi koji to čine ne trebaju zdravo ljudsko biće već bolesno i oslabljeno i kao takvo potpuno zavisno od farmacije, sistema i na kraju o svom vlastitom ubici.\n(Espreso.rs / DailyNews.com)\nGMOkemitrejlsfarmaceutske kompanijeStefani Senefbiologteorija zavereautizam


U Istočnom Sarajevu obilježen Međunarodni dan mladih – STUDOMAT.ba\nMladi poduzetnici i dobre poslovne ideje\nEESTEC: "eMovie Academy 2013"\nU Istočnom Sarajevu obilježen Međunarodni dan mladih\nUdruženje Motus Adulescenti u partnerstvu sa lokalnim timom Omladinske novinske asocijacije u BiH, te lokalnim timom Asocijacije srednjoškolaca u BiH je 12. augusta organizovalo obilježavanje Međunarodnog dana mladih u Istočnom Sarajevu.\nPiše: Slaviša Bošković\nUčesnici manifestacije posvećene mladima bili su volonteri navedenih nevladinih organizacija, a skup je pozdravila i nekolicina mladih koja se pridružila povorci volontera kroz grad. Osim šetnje program Dana mladih se nastavio u Spasovdanskoj ulici dijeljenjem promotivnih materijala te okupljanjem mladih.\nJedan od aktera skupa Ivana Mirković je navela kako već duži period volontira u sličnim akcijama i projektima, te kako joj je veoma drago što mladi u Istočnom Sarajevu znaju za dan koji im je posvećen.\nUz cijeli program akcenat je još jedanput stavljen na borbu protiv govora mržnje na internetu.\nProgramski koordinator Udruženja mladih “Motus Adulescenti“ Aleksandra Mičić navela je kako joj je i ovaj put veoma drago da je i ova manifestacija na dobar način ispraćena u njihovoj sredini, te da “Motus“ nastavlja sa borbom protiv govora mržnje.\nMladi u Istočnom Sarajevu su za kraj akcije poslali jasnu poruku: “Stop govoru mržnje“.


Šta će Fijat reći Vučiću?\nM. D.\t 1. jula 2016. 23:00\nUprkos najavljenom smanjenju proizvodnje i otpuštanju radnika u kragujevačkoj fabrici, “nema šansi da će Fijat u dogledno vreme da napusti Srbiju”, piše list “Danas”, pozivajući se na krugove bliske top menadžmentu Grupacije Fijat Krajsler automobili u Torinu (FCA).\nTaj stav poslovodstva, tvrde izvori lista, premijeru Aleksandru Vučiću koji će sutra otputovati u sedište Grupacije, preneće drugi čovek kompanije FCA, Alfredo Altavila.\n“Šta bi, pored čvrstih uveravanja da Fijat ostaje ovde, Vučić danas još mogao da čuje u Torinu? Najpre to da u dugoročnijim planovima kompanija predviđa proizvodnju još jednog modela u Kragujevcu, čemu će da prethodi redizajn ‘fijata 500L’, na čemu se, inače, već duže radi”, navodi “Danas”.\nSa izmenjenim likom “veliki fića” bi na svetskim tržištima trebalo da se pojavi dogodine.\nVučić bi, s druge strane, mogao da ponudi Altavili da država Srbija, kao suvlasnik u FCA Srbija, finansijski učestvuje u osvajanju novog modela automobila planiranog za pogone kragujevačke fabrike.\nDelimična obaveza države je da kod novog modela finansijski učestvuje u izradi alata i eventualne nabavke dodatne opreme, a ne i u finansiranju osvajanja i marketinškoj promociji tog modela, što je poduhvat “težak” oko milijardu evra i u potpunoj je nadležnosti centrale Fijata.\nIpak, ukoliko zbog upošljavanja kragujevačke fabrike, projektovane za 300.000 vozila godišnje i dovođenja novih Fijatovih dobavljača u Srbiju, takav dogovor sutra bude postignut, onda bi država, srazmerno svom udelu, trebalo da odreši kesu za nekih 300 miliona evra.\nUkoliko Srbija taj novac nema, novi model će u Kragujevac da stigne kad u centrali Fijata procene da je za to došlo vreme, piše beogradski list.\nAli, zato će se u Torinu najverovatnije razgovarati o ugovornim obavezama koje Srbija nije ispunila – izgradnji auto-puta od Kragujevca do Koridora 10, modernizaciji dela lokalne pruge do uključenja na liniju Beograd – Bar, navodi “Danas”.\nOno što Vučić sutra u Torinu neće da čuje, je da bi menadžment FCA mogao da povuče odluku o ukidanju jedne od tri proizvodne smene i otpuštanju 900 od oko 3.200 kragujevačkih radnika, što će da izazove otkaze za još 600 ljudi iz kooperantskih firmi Manjeti mareli, DŽonsom kontrol, Sidžit i PMC, piše “Danas”.\nTa odluka je, zbog slabijeg plasmana “fijata 500L”, pre svega na američkom tržištu, i svođenja proizvodnje na 75.000 automobila godišnje – neopoziva.\nInače, prijavljivanje zaposlenih za dobrovoljni odlazak iz fabrike počelo je još u ponedeljak i trajaće, kao što je naš list već najavio, najverovatnije do 8. jula, a prvi presek, kada će biti objavljeno koliko radnika je spremno da napusti firmu, očekuje se krajem ove nedelje.\n“Danas” navodi da će, ukoliko se do 8. jula za odlazak iz fabrike ne prijavi predviđen broj radnika, u FCA Srbija biti napravljeni spiskovi tehnološkog viška. Ali, oni koji se tu budu našli, moći će da računaju samo na zakonom propisanu otpremninu, koja je mnogo manja od sadašnje ponude.


Od “ Srbijavoda “ 15 miliona dinara za uređenje korita reke Đetinje - Radio Luna\nPočetna Zlatiborski okrug Užice Od “ Srbijavoda “ 15 miliona dinara za uređenje korita reke Đetinje\nOd “ Srbijavoda “ 15 miliona dinara za uređenje korita reke Đetinje\nPetnaest miliona dinara koje je Grad Užice dobio od JVP „Srbijavode“, prema rečima gradonačelnice Užica dr Jelene Raković Radivojević, biće iskorišćeni za sanaciju korita reke Đetinje od Velikog parka do Gradske plaže, na mestima gde je to neophodno.\nGradonačelnica je navela da će ti radovi početi kada vremenski uslovi dozvole:\n„Prošle nedelje održan je veoma konstruktivan radni sastanak u JVP „Srbijavode“ gde smo se dogovorili o daljoj saradnji odnosno inteziviranju saradnje između grada Užica i JVP „Srbijavode“. Dogovorili smo da predstavnici Srbijavoda dođu u grad Užice i da potpišemo ugovor o poslovno tehničkoj saradnji vezano za uređenje toka reke Đetinje, odnosno projektne dokumentacije. To znači da će zajedno Grad i JVP „Srbijavode“ uraditi idejno rešenje, a nakon završetka dokumentacije koja je neophodna za izradu projekta, krenuće se u realizaciju“, istakla je gradonačelnica Užica.\nBilo je reči i o problemu vezanom za zacevljenje Koštičkog i Gluvaćkog potoka pa je dogovoreno da se u narednom periodu uz instrukcije iz JVP „Srbijavode“, utvrdi koji je to najbrži i najefikasniji način za zacevljenje ovih potoka, čime bi se dobila i preko potrebna parking mesta. „Ugovor o budućoj tehničkoj saradnji između Grada Užica i JVP „Srbijavode“ predviđa i izradu projektno tehničke dokumentacije za kompletnu izradu obaloutvrde od Turice do Volujačkog potoka, čime bi se rešio problem plavljenja u delu Turice“, kaže Nikola Maksimović direktor JP “ Užice razvoj “ i dodaje da je procenjena vrednost projekta oko 5 miliona dinara, dok je vrednost radova više od 2 miliona evra.\n„Ipak nadamo se da ćemo ovaj projekat uspeti da realizujemo u narednim godinama, kako bi se realizovala i ideja o izgradnji sportsko rekreativnog kompleksa u naselju Turica“, zaključuje Maksimović.Saradnja sa JVP „Srbijavode“, mogla bi doprineti i zajedničkom ulaganju u rekonstrukciju čeličnih ustava na Gradskoj plaži, radovima vrednim oko 40 miliona dinara. Sve ovo veoma je značajno, posebno ako se zna da nekoliko godina unazad nije bilo značajnijih ulaganja od strane Srbijavoda. Prvi radovi za već ugovorena sredstva u iznosu od 15 miliona dinara počeće u toku maja ili juna meseca


Gradonačelnik podržao radnike Geoxa: Jedno od rešenja i PREKVALIFIKACIJA\nIzvor: OkRadio.rs, 04.Avg.2021, 11:34\nGradonačelnik Vranja Slobodan Milenković razgovarao je danas sa delegacijom radnika Geoks-a, nakon što je menadžment fabrike doneo odluku o pokretanju postupka likvidacije i gašenja preduzeća. Gradonačelnik je podržao radnike u njihovim naporima da ostvare svoja prava i obećao svu neophodnu pomoć lokalne samouprave, objavljeno je na zvaničnom gradskom sajtu. Tim povodom, sa radnicima je razgovarala i predstavnica republičkog Inspektorata za rad, jer zaposleni u Geoks-u nisu dobili rešenja o prestanku radnog odnosa, a potražuju i zaostala primanja. Gradonačelnik Milenković je rekao da se oko ovog pitanja aktivno uključilo i državno rukovodstvo, koje je najavilo skori predlog rešenja problema zaposlenih u Geoks-u. Gradonačelnik je...\nJUGpress.com: Gradonačelnik Vranja najzad razgovarao sa delegacijom radnika Geoksa\nIzvor: JužneVesti.com, 04.Avg.2021\nOko 150 radnika odlazećeg Geoksa okupilo se i jutros ispred fabrike sa istim zahtevima - razgovor sa direktorom koji im se ni danas nije obratio, isplata otpremnina i rešenje o plaćenom odsustvu. U obećanja predsednika Aleksandra Vučića da će se država pobrinuti da svi dobiju novi posao kažu...\n07:54: Počinje ponovljeno suđenje Milovanu Tadiću za ubistvo u klubu ...\n07:52: UŽIVO Čekajući kovid propusnicu, 6.000 ljudi je u bolnici\n07:52: Virusolog Šekler dao objašnje o Moderninoj vakcini koja stiže ...\n07:52: Zamena za zastarelu sovjetsku tehnologiju: Kupuju izraelski "Spaj...\n07:51: Katar ervejs izgubio 4,1 milijardu dolara zbog pandemije\n07:51: Kako je Žorž Klemanso stekao nadimke Tigar i Rušitelj ministar...\n07:50: Šta je sa aferom NEZAKONITE PRIJAVE ZA GLASANJE poštom: Službe...\n07:49: Pentagon: Raketni test Severne Koreje nije bio neposredna pretnja\n07:46: Broj ubistava u SAD u 2020. porastao za gotovo 30 odsto u odnosu ...\n07:45: Oštećen avion Vlade Crne Gore\n07:45: Stejt department kritikovao Prištinu\n07:45: Piletina u sosu od sušenog paradajza\n07:45: SAD: To nije bila pretnja po nas\n07:45: Jemen i zanimljivosti: Tim stručnjaka ušao u 112 metara duboku ...\n07:43: Petokraka prihvatljiva samo kao suvenir\n07:40: DUVAĆE NOVI VETROVI SA NEMAČKE STRANE Šta pobeda Olafa Šolca ...\n07:40: EULEKS spreman da pomogne na severu Kosova i Metohije; Plenkovi...\n07:40: Posle tri sedmice spasene životinje iz urušene zgrade u Rusiji\n07:40: Zvali su ga „Šolcomat“, a sada će verovatno postati kancela...


List „Haber Turk“ je prenio da peta generacija ratnih aviona „TF X“ prolazi testove kroz takozvani vazdušni tunel. U vesti se ističe da je konfiguracija ovog aviona okončana, i da se očekuje da će ovaj avion do 2033 godine početi serijsku proizvodnju.\nList „Jeni Šafak“ je prenio da je objavljen izveštaj Evropskog vazduhoplovnog veća , u kome se ističe, da je prema podacima poslednjih deset godina Turska zabilježila najveći razvoj na svijetu na polju civilnog vazduhoplovstva.\nU vesti se dodaje da je Turska sa 130 centara i 157 network veza uspjela da za 534 procenata poveća intenzitet prevoza avio putem.\nList „Star“ je prenio da su ubrzani radovi na gradnji amfibija „TCG Anadolu“ koji će predstavljati jedan od najbitnijih vojnih projekata Turske vojne industrije u narednom periodu. U vijesti se ističe da će prvi domaći amfibij 2020 godine početi da se koristi u turskim oružanim snagama.\nList „Sabah“ je prenio da najviše stranih turista koji su posjetili grad Izmir 2018 godine došlo iz Nemačke. U vijesti se ističe da je nakon Njemaca najveći broj turista stigao iz Rusije, Francuske i Engleske.\nPrema podacima turističke agencije , grad Izmir je prošle godine posjetilo 604 hiljade Njemaca, 589 hiljada Rusa i 264 hiljade Francuza.\nList „Vatan“ je prenio da su za kupovinufudbalskogkluba Newcastle Uniteda zainteresovana i tri Turčina. U vijesti se ističe da za sada ne žele objave imena osoba koja bi željela da kupe ovaj poznati klub Engleske premijer lige.


Građani podnosili prigovore na rad Gradske uprave u Leskovcu zbog vazduha - JUGPRESS\nGrađani podnosili prigovore na rad Gradske uprave u Leskovcu zbog vazduha\nViše od 700 građana i građanki podnelo je prigovore na rad Gradske uprave grada Leskovca jer nije preduzela adekvatne mere i aktivnosti u cilju unapređenja kvaliteta vazduha, saopštilo je Udruženje građana “TIM 42”.\n“Više od pet i po hiljada građana i građanki potpisalo je peticiju za uvođenje merenja koncentracije suspendovanih PM10 i PM2.5 čestica, ugljen monoksida i prizemnog ozona u Leskovcu kao i blagovremeno objavljivanje rezultata merenja kvaliteta vazduha u Leskovcu.\nOve aktivnosti su već donele neke prve rezultate – u Program kontrole kvaliteta vazduha na teritoriji grada Leskovca za 2022. godinu uvedena su indikativna merenja PM čestica na teritoriji grada. Prvi put od kada se kvalitet vazduha meri u Leskovcu.\nIz Skupštine grada dobili smo obaveštenje da će se javna rasprava o ovom problemu održati u okviru rasprave o Planu razvoja grada. S obzirom da predstavnici organizacije učestvuju u procesu izrade ovog dokumenta, pratićemo ovaj proces i blagovremeno pozvati javnost da da svoje komentare i iznese svoje mišljenje o problemu ali i potencijalnim rešenjima za zagađenje koje godinama unazad narušava kvalitet vazduha u našem gradu.\nU prethodnih šest meseci članovi i volonteri Tima 42 sproveli su niz aktivnosti koje su imale za cilj unapređenje prilično loše situacije u oblasti kvaliteta vazduha na teritoriji grada Leskovca. Kroz sprovođenje javnih događaja, informativne kampanje i pokretanja građanske inicijative, građanima i građankama Leskovca pružene su nedostajuće informacije, ali i edukacija i mogućnosti da se aktivno uključe u ovu inicijativu”, saopštio je “TIM 42”.